CUTUB 7AAD-QAABDHISMEEDKAFEDERAALKA EE JAMHUURIYADDA\nQodobka 55aad-Qaabdhismeedka Jamhuuriyadda\n(1) Soomaaliya waa Jamhuuriyad Federaali ah, taasoo dadku, si dimoqraaddi ah, ay awood ugu leeyihiin in ay ugu dhaqmaan madaxbannaanidooda heerarka kala duwan ee hay’adaha xukuumadda, iyadoo loo marayo hay’ado iyo habab u qalma dhaqankooda iyo baahidooda. Waxaa jira saddex heer oo dawladeed.\n(a) Heerka degaanka oo hay’adaha iyo qaybaha bulshadu ay noqonayaan asaaska xukuumadda, kana qaybgalyaan sameynta golayaasha dowladaha hoose ee ay tahay in la dhsio.\n(b) Heerka Dawlad-goboleed ku dhisan nidaam isdoorasho iyo isxisaabin sida uu dhigayo Dastuurkan iyo dastuurrada dawlad-goboleedyada oo dhan.\n(c) Heerka Dawladda Qaran ee Federaalka\n(2) Waxaa dastuurkan lagu qeexayaa hay’adaha iyo nidaamyada xukuumadda ee heerka federaalka iyo hay’adaha qaranka.\nQodobka 56-Mabaadi’da Federaalka Jamhuuriyadda\n(1) Heerarka kale duwan ee Xukuumaduhu marka ay dhexdooda ka macaamilayaan iyo marka ay ku gudo-jiraan adeegsiga awoodda sharci-dejinta iyo awoodaha kale, waa in ay ilaailyaan mabaadi’ida federalinimada; kuwaas oo ah:\n(a) Heerarka xukuumadda tu’walba oo kamid ahi inay haysato taageerada dadweynaha.\n(b) Awoodda oo la siiyo heerka xukuumadeed ee si wax-ku-ool ah u gudan kara una isticmaali kara awooddaas.\n(c) Xiriir iskaashi iyo istaageerid labo-dhinacle ah oo u dhexeeya dawlad-goboleedyada dhexdooda iyo dawlad-goboleedyada iyo Dawladda federaaliga ah, si uu u jiro dareen midnimo qaran.\n(d) Qayb kasta oo Jamhuuriyadda ka tirsani in ay hesho isla adeegyada ay kuwa kalena helaan iyo, sidoo kale, waxqabad xukuumadeed oo waxtar leh.\n(e) Khayraadka dalka oo si siman loo qaybsado.\n(f) Dakhli-ururin oo laga sameeyo heerka ugu wax-ku-oolsan .\n(g) Khilaafaadka oo wadahadal iyo heshiis-raadin laguxalliyo.\nQodobka 57aad-Xiriirrada u Dhexeeya Heerarka Dawladda\n(1) Dowlad-goboleed kastaa waa inay ku dedaashaa xiriiri skaashi ku dhisan inay layeelato xukuumadaha ay isku heerka yihiin iyo kuwa heerarka kale. Xukuumad waliba waa inay ilaalisaa xuduudda awoodaheeda iyo awoodaha kuwa kale. Waa inay dhiirri-gelisaa xiriir saaxiibtinnimo oo ay yeeshaan xukuumadaha ka jira meelaha kale ee dalka iyo dadweynahooda. Xukuumad waliba waa inay hubisaa xukuumadaha kale inay ku war- gelisey siyaasadaha amaba hawlaha gudaha xuduuddeeda ka socda; kuwaas oo laga yaabo inay meelo kale saamayn ku yeelan karaan. Meeshii ay suuraggal tahayna waa in xukuumaduhu si wadajir ah ay mashaariic wadaag ah uga dhaqan-geliyaan.\n(2) Si loo helo xiriir iskaashi, waa in sharcigu jideeyo kulan-sannadeed ay isugu yimaadaan madaxda fulinta ee dowlad-goboleedyada iyo Dowladda federalku, si ay uga xaajoodaan, isuguna dubbo-ridaan qorshaha dawlad-goboleedyada iyo arrimaha la xiriira taageerada dowlad goboleedyada.\n(3) Waa waajib in la qabto kulannada masuuliinta heer dawlad-goboleed, marka laga hadlayo arrimo saamaynaya wax ka badan hal dawlad-goboleed sida biyaha, beeraha iyo waxbarashada.\n(4) Dawlad-goboleedyadu waxay lageli karaan heshiis qoraal ah dawladda Federaalka ah, iyaguna dhexdooda heshiis way kala saxiixan karaan. Hase ahaatee, heshiisyadaasi ma laha awood sharci, waxaase looga jeedaa inay noqdaan hab iskaashi oo keliya.\nQodobka 58aad-Wada-xaajoodyada Dawliga ah\n(1) Iyadoo dareen iskaashi lagu shaqeynayo, waa in dawladda federalka ahi ay dawlad- goboleedyada kala tashataa wada-xaajoodyada la xiriira kaalmada dibedda, ganacsiga ama arrimaha kale ee muhiimka ah ee heshiisyada dawliga ah ku saabsan.\n(2) Halka ay wada xaajoodyadu ay si gaar ah u saamaynayaan danaha gaarka ah ee dowlad- goboleedyada, dawladda federalku haddii ay suurtagal tahay waa in ay ku dartaa ergada wada-xaajoodka gelaysa wakiilo ka socda dawlad-goboleedkaas.\n(3) Marka la gelayo wada-xaajoodyada, dawladda federaalka ahi waa inay tixgelisaa inay tahay wakiil lagu aamminey danaha dawlad-goboleedyada.\nQodobka 59aad-Dawladda Hoose iyo Maamulka\n(1) Dowladda federaalku waxay soo saaraysaa sharciyo lagu dhisayo qaabka iyo mabaadi’da hageysa dawladaha hoose.\n(2) Dawlad-goboleed kastaa waa in ay abuurto nidaam dawlad hoose oo waafaqsan habraaca sharci-dejinta federaalka.\n(3) Xukumadaha Dawlad-goboleedyadu waa in ay siiyaan dawladaha hoose awood ay ku mamulaan sharciga iyo barnamijyadooda, si waafaqsan mabda’a ( b) ee mabaadi’da federaalka ah ee ku xusan qodobka 56(1). Hawlaha waxaa loogu wareejinayaa goleyaasha dowladaha hoose si tartiib- tartiib ah oo la socota hadba koritaanka kartidooda. Sharci federaali ah ayaa tilmaami doona qaabdhismeedka ay u raaci doonaan dawlad-goboleedyadu awood-wareejin kasta oo ay dawladaha hoose ku wareejinayso xilalka.\n(4) Xukuumadda federaalka iyo kuwa dawlad-goboleedyadu waxay masuuliyadda maamulka sharciga iyo barnaamijyada ku wareejin karaan hay’adaha iyo bulshooyinka degaanka.\n(5) Hey’adaha iyo bulshada degaanka waa in la dhiiri-geliyaa, la taageeraa, lagana kaalmeeyaa sidii ay u gudan lahaayeen waajibaadka uu Dastuurku dusha ka saaray eek u saabsan dimoqraaddiyada iyo xuquuqda aadanaha.\nQodobka 60aad-Qaybinta Awoodaha\n(1) Dowladda federaalku waxa ay awood u leedahay in ay Jamhuuriyada Soomaliya oo dhan u samayso sharciyo maamul-wanaagga ku saabsan, iyadoo raacaysa xuduudaha Dastuurka iyo awoodaha maamulidda sharciyadaas.\n(2) Dawlad-goboleed kastaa waxay awood u leedahay in ay samayso sharciyo maamul- wanaag ah oo iyada ku eg, iyadoo raacaysa xuduudaha Dastuurka iyo awoodaha maamulida sharciyadaas.\n(3) Awoodaha waxaa lagu qaybiyey Jadwalka 2aad oo ka kooban tax lagu muujinayo awoodaha la siiyey Dowladda federaalka, xukuumadaha dawlad-goboleedka ama si wadajir ah loo siiyey federaalka iyo dawlad-goboleedda.\n(4) Taxa Awoodaha u gaarka ah Dawladda federaalka waxaa fulin karaya oo keliya dawladda federaalka, haddii aanay cid kale u wakiilan sida ku xusan qodob kale oo ku jira cutubkan.\n(5) Taxa Awoodaha u gaarka aha Dawlad-goboleedka waxaa fulin karaya oo keliya dawlad- goboleedka, haddii aanay cid kale u wakiilan sida ku xusan qodob kale oo ku jira cutubkan.\n(6) Taxa awoodaha wadaagga ah ee federaliga waxaa ku wada dhaqmi kara dawladda federalka iyo dawlad-goboleedyada. Haddii ay dhacdo in khilaaf ka dhex dhasho sharciyada dawladda federaliga iyo dawlad-goboleedyada arrin kasta oo taxan ah waxaa awood leh sharciga federaalka.\n(7) Taxa awoodaha wadaagga ee Dawlad-goboleedyada waxaa ku wada dhaqmi kara dawladda federaalka iyo dawlad-goboleedyadaba. Haddi ay dhacdo in khilaaf ka dhex dhasho sharciyada dawladda federaaliga iyo dawlad-goboleedyada arrin kasta oo taxan ah, waxaa mudnaanta leh sharciga dawlad-goboleedyada.\n(8) Dawladda federaalku waxa ay sharci ka samayn kartaa arrin kasta oo aan lagu xusin taxda jadwalka 2aad.\nQodobka 61aad-Dhaqangellinta Awoodaha wadaagga ah ee sharcidejinta ee dawlad-goboleedyada\n(1) Si loo xoojiyo wada-shaqaynta,dawlad-goboleeddii doonaysa inay ka soo saarto sharci arrin kasta oo soo gelaysa Taxa awoodaha la wadaago ee federaalka ama Taxa awoodaha la wadaago ee dawlad-goboleedda waa in ay la tashataa dawladda federalka ah.\n(2) Waa in la soo saaro sharci federaali ah si loo dejiyo habraac dawlad-goboleedyada siinaya masuuliyad ay ku samaysan karaan sharci kasta oo ku saabsan arrimaha hoos-imaanaya taxa awoodaha la wadaago ee dawlad-goboleedyada. Habraaca noocaas ahi waa in uu ku lug-lahaado qiimaynta awoodda dawlad-goboleedyadu ku qaadi karaan masuuliyadda soo-saaridda iyo maamulida sharci ku saabsan arrintaas.\nQodobka 62aad-Igmashada Awoodaha\n(1) Xukuumad kastaa waxay u xilsaaran kartaa awood mamul iyo masuuliyado dawlad ama dawlado kale oo heer kale ah, iyadoo raacaysa habraac ay wadatashi kula yeelanayso dawladdaas.\n(2) Dawladda federaalku waxay u xilsaaran kartaa mid ama ka badan xukuumadaha dawlad- goleedyada awood ay sharci ugu sameeyaan arrin ka mid ah awoodda xeerdejinta Dawlada federaalka oo looga gol leeyahay dan guud ama mid gaar ah.\n(3) Haddii Dawladda federaalku u xilsaarato awood sharci mid ama dhammaan dawlad- goboleedyada, waa in ay xaqiijisaa in dawlad-goboleeddaas hesho ama loo ogolaado in ay urursato dhaqaalaha lagama-maarmaanka u ah fulinta hawsha dawladda federaalku u igmatay.\n(4) Dowladda federaalku haddii loo baahdo way kala noqon kartaa awoodaha ay cid kale ugu xilsaaaratay qodobkan, iyadoo ogeysiineysa waqtiga ugu habboon dawlad- goboleedda ama dawlad-goboleedyada ay khusayso.\n(5) Mid ama ka badan dawlad-goboleedyadu waxay ka codsan karaan dawladda federaalka in ay qaaddo masuuliyadda ah in ay ka soo saarto sharci arrin gaar ah oo ka mid ah awoodaha xukuumadaha dawlad-goboleedyada.\nQodobka 63aad-Arimha Maaliyadeed\n(1) Awoodaha dakhli-uruurinta ee heerarka kala duwan ee xukuumaddu waxay ku xusan yihiin Jadwalka 2aad.\n(2) Xukuumadda federaalku waxay awood u leedahay in ay ku bixiso kharash ujeeddo kasta oo sharciga waafaqasan, ha ahaato mid ay siisay awooddeeda sharci-dejineed ama yaysan ahaane.\n(3) Mabaadi’da iyo habka loogu qaybinaayo hantida maaliyadeed heerarka kala duwan ee xukuumadaha waxaa lgu qeexayaa Cutubka 14aad.\n(1) Jamhuuriyada Soomaaliya waxaa ka jira nidaam garsoor midaysan, sida kucad Cutubka10aad.\n(2) Ka sokow faqrada (1) khilaafaadka lagu xalliyo xeer-dhaqameed waa lagu sii dhaqmi karaa haddii aysan ka hor’imaaneynin Shareecada ama Dastuurka dalka.\nQodobka 65aad-Shaqada Dawladda ee Rayidka ah\n(1) Xukuumadda federaalka iyo dawlad-goboleedyadu waxay shaqaalasanayaan hawl- wadeennadooda.\n(2) Gudigga Shaqaalaha Rayidka ee Dawladda Federaalku wuxuu dejinayaa mabaadi’da, xeerarka iyo shuruudaha shaqo-qorista iyo arrimaha kale ee khuseeya shaqada dawladda ee heer kasta.\n(3) Dawladda federaalka iyo maamul-goboleedyadu waxay iska kaashanayaan ka-wada- faa’ideysiga hawl-wadeennada heerarka kala duwan, si loo xaqiijiyo khibradda iyo waayo’aragnimadu in ay noqdaan mid laga heli karo heer kasta oo looga baahan yahay, iyada oo taasna lagu horumarinaayo midnimada qaranka.\nQodobka 66aad-Awoodaha Xukuumada Federaalka ee Taageera Nidaamka Federaalka\n(1) Haddii xukuumad dowlad-goboleed ay gudan kari waydo xilkeeda ama ay ku kacdo maamul xumo maaliyadeed, masuuliyada koowaad ee xukuumada federaalku waa in ku taageerto xukuumada dowlad-goboleedda sidii ay wax uga qaban laheyd xad-gudubyadaas, ayna qaado talaabo kasta oo lagama maar maan ah oo dowlad-goboleedda u suurto galinaya in ay xilkeeda u gudato si wax ku ool ah.\n(2) Haddii dawlad-goboleed gudan weydo waajibaadkeeda dastuuriga ah ama sharci kale oo federaal ahi u xilsaaray, xukuumadda federaalku waa in ay qaadaa tallaabooyinka lagama maarmaanka ah oo ay ku meel marineyso fulinta waajibaadkaa. Talaabooyinkaas waxaa ka mid ah in xukuumada federaalku farto dowlad-goboleedda dhaqan-galinta arimaha ay gabtay, dawlad-goboleedduna waa in ay amarkaas u huggaansataa. Hasa yeeshee, awaamirta noocaas lama bixin karo haddii aysan ogolaan kala bar xubnaha Aqalka Wakiillada Dawlad- Goboleedyadu marka laga reebo wakiillada dawlada-goboleedda waajibaadkeeda dastuuriga ah gabtay.\nQodobka 67aad-Magaala-madaxda Qaranka\nFiiro: Maqaamka Muqdisho (Xamar), oo ah Magaala-madaxda Jamhuuriyada waxaa loo habeyn karaa sedaxda hab ee soo socoda mid kood, hase yeeshee go’aanka kama dambeysta ah waxaa lagu saleyn doonaa talooyinka dadweynuhu ka dhiibtaan Dastuurka qabyada ah xiliga latashiga dadka\nXULASHADA 1aad ( Caasimad Ku-dhextaal Dawlad-Goboleed)\n(1) Caasimada magaala madaxda federaalku waxay ahaanaysaa magaalo ku dhextaal dowlad goboleed.\n(2) Xukuumadda dawlad-goboleedda ay magaala madaxdu ku dhextaal, iyadoo la tashatay Dowladda Fedelaaka waa in ay soo saartaa sharci gaar ah oo qeexaya maqaamka Caasimada Federaalka.\n(3) Golaha maamul ee Caasimada Federaalka iyo xukuumada federaalku waa in ay ilaaliyaan mabaadi’da xiriir iskaashiyeedka ee uu dhigayo dastuurku, waana in ay si gaar ah uga heshiiyaan arimaha canshuuraha, xeerarka kale ee nidaaminaya dhulalka iyo dhismooyinka ay leedahay ama ay degentahay xukuumada federaalku ee ku dhexyaal magaala madaxda.\nXULASHADA 2aad(Degmada Caasimadda Federaalka)\n(1) Muqdisho waxay noqoneysaa degmo magaalo madax u ah Dowladda Federaalka.\n(2) Degmada magaala-madaxda federaalku kama mid noqon karto qayb ka mid ah dowlad-goboleed.\n(3) Xukuumada federaalku waa in ay soo saarto sharci gaar ah oo nidaamiya is-xukun dimuqaraadi ah oo lagu maamulo degmada magaala-madaxda federaalka.\n(4) Sharciga doorashooyinka federaalku waa in uu siiyaa muwaadiniinta degan degmada magaala-madaxda xaq ay ku dooran karaan wakiilo u matala Golaha Shacabka, waana in aysan matalaadaas ku waayin deganaanshada ay deganyihiin degmada magaala-madaxda Dowlada Federaalka awgeed.\n(5) Dadweynaha degan degmada magaala-madaxda federaalku kuma yeelanayaan wakiilo Aqalka Wakiilada dowlad-goboleedyada.\n(6) Xukuumada federaalku waxay awood u leedahay in ay dejiso shuruuc ayna maamusho dhamaan arimaha magaalo-madaxda iyadoo adeegsaneysa taxaha awoodaha la siiyay magaala-madaxda federaalka, hase yeeshee waxay awoodaheeda u xilsaaran kartaa golaha maamul ee caasimada federaalka si la mid ah sida ay ugu xilasaaran karto dowlad-goboleedyada sida ku cad qodobka 62aad ee Cutubkan.\n(7) Golaha maamul ee magaala-madaxda federaalka iyo xukuumada federaalku waa inay dhowraan mabaadi’da xiriirka iskaashi ee ku xusan dastuurkan.\nXULASHADA 3aad (Caasimad ah Dawlad-Goboleed)\n(1) Magaala-madaxda federaalku waxay noqonaysaa dowlad-goboleed;\n(2) Magaala-madaxda federaalku kuma biiri karto gobol kale ma noqon karto qayb dowlada-goboleed kale ku dhul ballaarsato.\n(3) Golaha maamul eemagaala-madaxda federaalka iyo xukuumada federaalku waa inay dhowraan mabaadi’da xiriirka iskaashiga ee ku xusan dastuurkan. Waa in ay si gaar ah ugu heshiiyaan arimaha canshuuraha iyo xeerarka kale ee nidaaminaya dhulalka iyo dhismooyinka ay leedahay ama ay deggantahay xukuumada federaalku ee ku dhexyaal magaala-madaxda.\nQodobka 68aad-Xalinta Khilaafaadka\n(1) Mabada’ ahaan khilaafyada u dhexeeya dawladaha waa in lagu xalliyaa hab wadaxaajood iyo dhexdhexaadin ku dhisan iskaashi iyo niyadsami.\n(2) Dawlada federaalka iyo xukuumadaha dowlad-goboleedyadu way ku heshiin karaan in ay dhistaan maxkamad gaar ah oo lagu xaliyo khilaafaadka dhaxsada dowladaha.\n(3) Khilaafka u dhexeeya dowladaha ee lagu xallinwaayo dhexdhexaadin iyo wadaxaajood waa in loo gudbiyaa Makamada Dastuuriga oo go’aan ka gaaraysa.\nQodobka 69aad-Xuduudaha Gobollada\n(1) Guddiga Xadeynta Xuduudaha Gobollada ayaa xallin doona dhammaan murannada hadda taagan iyo kuwa mustaqbalka ee la xariira xuduudaha iyagoo raacaya sharciga laga dejin doono arrimahaas\n(2) Guddiga Madaxa Bannaan Dastuurka iyo arrimaha Federaalka ama ciddii bedesha ayaa iyaga oo la tashanaya guddiyada kale ee qaran ka caawin doona Dawladda Federaalka go’aaminta tirada ugu yar iyo tan ugu badan ee dawlad-goboleedyada la sameynayo.\n(3) Xuduudaha Dawlad-goboleedyadu waxay ku saleysnaan doonaan xuduudihii gobollada ee jiray 1990-kii ka hor dagaalkii ahliga ahaa\n(4) Laba gobol ama wax ka badan ayaa ku midoobi kara dawlad-goboleed iyaga xor u ah go’aankooda\nQodobka 70aad-Samaynta Dawlad-Goboleedyo Cusub\n1) Ugu yaraan laba gobol ama ka badan oo si xor ah isugu tagay ayaa sameysan kara dawlad- goboleed;\n2) Dawlad-goboleed cusub ayay sameysan karaan dawlad-goboleedyo jiray hadii tiro macquul ah oo ah hal iyo wax ka badan oo ka mid ah dawlad-goboleedyadaas ay doonayaan in ay sameystaan dawlad-goboleed ayna sameynta dawlad-goboleedkaas tahay sida kaliya ee ay ku gaari karaan danaha guud ee ay wadaagaan\n3) Dawlad-goboleed cusub waxaa la samayn karaa hadii arrintaas ay taageersanyihiin aqlabiyada dadka:\n(c) Haddii aysan samenta dawlad-goboleedkaas aysan ka hor imaanayn danta qaranka;\n(d) Isla markaana aysan khatar gelinayn midnimada qaran ee federaalka\n4) Sameynta dawlad-goboleed cusub lama ogolaan karo haddii aysan awood u yeelan doonin in ay fuliso waajibaadka iyo hawlaha laga rabo dawlad-goboleed ka tirsan federaalka sida dhawridda xuquuqda asaasiga ah ee muwaadiniinta ku nool dawlad goboleedka, aysana lahayn isku- filnaansho dhaqaale ay ku fidiyaan adeegyada asaasiga ah. Baarlamaanka ayaa meelmarinaya sharciga sameynta dawlad-goboleedyada cusub.\n5) Haddii laba iyo wax ka badan dawlad-goboleedyada deriska ahi ay ku heshiiyaan in ay badalaan xuduudaha ay wadaagaan, Golaha Shacabku waa in uu ansixiyaa haddii saddex dalool laba dalool ka mid ah goloyaasha degmooyinku ogolaadaan xuduud bedelidda\nQodobka 71aad-Oggolaanshaha Ku- soo-biiritaanka Jamhuuriyadda\n1) Hannaanka Federaalaynta waa in loo maraa wadahdal iyo iskaashi.\n2) Jamhuuriyadda Federaalka Soomaaliya waxay soo dhaweynaysaa maamuladda doonaya in ay kusoo biiraan Federaalka, waxayna dhiirigelinaysaa ku-soo-biiritaan qaab nabadeed loo marayo.\nDastuurka Cusub: Cutubka 6aad Matalaadda Shacabka\nDastuurka Cusub: Cutubka 2aad Jinsiyadda


Suudaan: Quwado shisheeye miyaa sii murjinaya xaaladda dalkaasi? - BBC News Somali\nSuudaan: Quwado shisheeye miyaa sii murjinaya xaaladda dalkaasi?\nImage caption Dad badan oo reer Suudaan ah ayaa waxa ay u dabaaldageen heshiiska awoodda lagu wadaagay ee dhawaan la gaaray\nHogaamiyayaasha mucaaradka ee waddanka Suudaan ayaa sheegay in maamulayaasha milateriga ay hagardaaminayaan quwadaha ajaanibta, kuwaas oo doonaya inay ka faa'iidaystaan khayraadka dabiiciga ah ee dalka iyo goobta istiraatiijiyadeed ee uu ku yaal.\nHeshiis awoodda lagu wadaagayo ayaa dhawaantan waxaa gaaray milateriga iyo kooxaha mucaaradka hasayeeshee waxaanan weli kala caddeyn mustaqbalka siyaasadda ee waddanka Suudaan.\nMarka waa kuwama dalalka ku lugta leh arrimaha Suudaan maxayse rabaan inay halkaas ka helaan?\nYaa gadanaya kheyraadka Suudaan?\nIsutaga Imaaraatka Carabta ayaa ah goobta ugu weyn ee la geeyo waxyaabaha ay Suudaan dhoofiso. Imaaraatku waxa uu gataa inta badan dahabka oo ay lacag badan ka soo gasho dowladda.\nDalka labaad waa Shiinaha kaas oo dhoofsada qeyb badan oo ka mid ah shidaalka qayriin ee dalkaasi.\nWax soo saarka shidaalka Suudaan ayaa mar waxa uu qeyb weyn ka ahaa dhaqaalaheeda hasayeeshee markii South Sudan ay dalkaasi ka go'day 2011 ayaa inta badan ceelashii saliidda waxaa qaatay dalkaasi.\nGolaha Militeriga Suudaan oo kaashanaya sarkaal hore oo sirdoonka Israa'iil ah\n'Howlgal ammaan' oo Suudaan laga fuliyay ka hor dibadbaxyada ballaaran ee loo balansanaa\nShidaalka dhaqaalaha dalkaasi waxa uu haatan ka yahay 1% kaas oo wax badan ka yar markii loo barbardhigo 20% oo uu dhaqaalaha ka ahaa sanadkii 2011.\nDalka xiga ee alaabaha Suudaan loo dhoofiyana waa waddanka Sucuudi Carabiya kaas oo inta badan gata xoolaha dalkaasi.\nMarkii uu hoos u dhacay dhoofinta shidaalka ayaa Suudaan waxa ay u jeesatay inay xoojiso dhinaca beeraha waxaana ay dhul siiyay quwadaha shisheeye.\nSuudaan ayaa waxa ay ogolaatay inay malaayiin hektar siiso Sucuudi Carabiya, Baxrayn, Turki iyo Shiinaha waxa ayna haatan wadaa wadahadallo ay ku galayso heshiisyo noocaas oo kale ah oo ay la galayso dalal ay ka mid yihiin Urdun, Masar iyo Isutagga maaraatka Carabta.\nDalal iska soo horjeedo ayaa qandaraasyo raadinaya\nXeebta Suudaan ee Badda Cas ayaa marin muhiim ah u ah maraakiibta halkaas oo u dhaw dalka Yemen ee uu dagaalka ka socdo, dalal kala duwan ayaa waxa ay isku dayayaan inay galaangal halkaasi ku yeeshaan.\nInta badan ganacsiga dalkasai ayaa waxa uu haatan maraa Port Sudan.\nSikasta oo uu xaal ahaadaba qandaraas ku kacaya $2.4bn oo lagu horumarinayo laguna howlgalinayo dekadda, oo ay sheegtay inay bixin doonto shirkad Philippines ah ayaa waxaa hakiyay Golaha ku meelgaarka ah ee Milateriga kaddib markii ay shaqo joojin sameeyeen howlwadeennada bilowgii sanadkan.\nImage caption magaalada Suakin, ee Badda Cas\nQandaraas midkaas ka weyn ayaa lagu heshiiyay in lagu horumariyo dekad kale, oo ku taal magaalada Suakin ee koonfurta Port Sudan.\nBishii Maarso ee sanadkii hore, Turkiga iyo Qatar ayaa heshiis ku kacaya $4bn waxa ay la saxiixdeen dowladda Suudaan si ay uga taageeraan horumarinta dekadaas.\nArrintaas ayaa waxaa loo arkay inay tahay tallaabo istaraatiijiyadeed oo sare iyo weliba mid siyaasadeed oo xasaasi ah, maadaama ay Turkidu galaangal u yeelan doonaan inay saldhig milateri ku yeeshaan Badda Cas.\nHasayeeshee Turkiga iyo Qatar ayaa siyaasad ahaan waxa ay iska soo horjeedaan dalalkan saameyn weyn ku leh arrimaha Suudaan ee Sucuudi Carabiya iyo Isutagga Imaaraatka Carabta.\nSucuudi Carabiya iyo Isutagga Imaaraatka Carabta oo Suudaan ugu deeqay deeq gargaar ah oo gaaraysa $3bn tan iyo markii milaterigu awoodda la wareegay bishii Abriil, ayaa waxa ay cadaadis saarayeen dowladda si ay heshiiskaasi meesha uga saarto.\n"Waa ay iska caddahay in Isutagga Imaaraatka Carabta uu galaangal weyn ku leeyahay Golaha ku meelgaarka ah ee Milateriga," waxaa sidaasi sheegtay Annette Weber, oo ah sarkaal sare oo la shaqeeya Machadka Arrimaha Caalamka iyo Ammaanka ee Jarmalka.\nSuudaan ayaa sidoo kale waxa ay dhaqaale badan ka heshay sanduuqa maalgalinta ee Shiinaha taas oo qeyb ka ah dedaallada Shiinaha uu ku doonayo inuu ku xoojiyo ganacsiga kala dhaxeeya caalamka.\nCiidammada Suudaan oo si mug leh uga dhex muuqda Yemen\nSaameynta dhaqaale iyo siyaasadeed ee sii kordhaysa ee Sucuudiga iyo Imaaraatka ee dalka Suudaan ayaa ku qotonta taageerada milateri ee wadankaasi ka gaystay dagaalka dalka Yemen.\nCiidamada Suudaaan ayaa si mug leh uga dhex muuqda xooggaga isbahaysiga ee uu hogaaminayo Sucuudiga ee dagaalka kula jira kooxaha fallaagada Xuutiyiinta ee ay Iiraan taageerto.\n"Suudaan illaa 16,000 oo askari ayaa ka jooga xuduudda Sucuudiga iyo Yemen si ay uga qeyb qaataan amniga xuduudda", sidaa waxa sheegay Dr Weber, kaas oo tixraaya hadal uu yiri sarkaal sare oo ka tirsan dawladda.\nCiidamada Suudaan ee jooga Yemen waxa madax u ah Jenaraal Maxamed 'Xemeti' Xamdan oo hadda ah xubin sare oo ka tirsan golaha milatariga ee xukuma dalka Suudaan.\nCiidammada Suudaan ka jooga dalka Yemen oo la geeyay wadankaasi 2015 kii ayaa loo arkaa in uu saameyn muuqata ku yeeshay isbadalka siyaasadda dibadda ee dalkaasi oo horey ugu xirnaa dalka Iiraan balse hadda u wareegay Sucuudiga iyo xulufadiisa.


Soo dejisan MyDefrag 4.3.1 – Vessoft\nBogga rasmiga ah: MyDefrag\nMyDefrag – software ah in defrag drives adag oo ay tayadoodii nidaamka. Software wuxuu kuu ogol yahay in la kaararka xusuusta, drives kumbiyuutarka iyo aaladaha kaydinta kala duwan u shaqeeyaan. MyDefrag go’aansan files by jiidaha kala duwan iyo meelaha files in si joogto ah loo adeegsaday bilowga ah drive ka adag oo keena in xawaaraha ee habka shaqada. Software ayaa ku siinayaan shaqada la-qoraal oo ogolaanaysa in aad ku reserved aagga si ay meel u faylasha. MyDefrag ka mid ah hab gaar ah oo awood si ay u qabtaan defragmentation inta lagu jiro Xamuulka ugu yar ee nidaamka oo si weyn u yaraynaysaa nidaamka shaqada.\nSupport of sidayaal xogta kala duwan\nWork la qoraallada\nWaxaa la dhisay-in jadwaliye\nSoo dejisan MyDefrag\nFaallo ku saabsan MyDefrag\nMyDefrag Xirfadaha la xiriira


Wafdigii dawlada ay u dirtay hiiraan oo maanta la kulmay waxgaradka dhinac kamid ah dhinacyada Dagaalamay | cowslafil news network\nWafdigii dawlada ay u dirtay hiiraan oo maanta la kulmay waxgaradka dhinac kamid ah dhinacyada Dagaalamay\nPosted by cowslafil On July 24, 2014 1 Comment\nWafdiga ka socda Xukuumadda Fedaraalka ah ee ku sugan magaalada Beladweyne ee xarunta Gobalka Hiiraan ayaa wada dadaale sidii dib u heshiisiin loo kala dhex dhigi lahaa beelaha dhawaan dagaalamay Degaanka Deefow.\nBeesha Surre ayaa iyagana gudi u xilsaartay arrimaha nabadeynta oo ay wadaan gudigan ka socda dhanka dowlada.\nCaqabadaha horyaal Dowlada iyo inta nabada jecel ee ku dhaqan gobolka ayaa ah inay jiraan dadka ku soo duulay degaanada Kabxanleey iyo Deefow oo aysan jirin cid qabata ama xakameysa, halka hishiisyada iyo qodobada nabada aysan wax dan ah ka laheyn una hogaansamin. Taasi waxaa daliil u ah nabadeyntii hore ee lakala dhex dhigay beelaha ku dagaalamay halkaa in beesha duulaanka ku ah degaanadan ay ciidankooda iyo dadka danaha gaarka ka leh degaanada laga qixiyey dadkii degenaa ay ku sugan yihiin halkaa, iyadoo dadkii laga qixiyey halkaa weli xabad lala hortaagan yahay, isla mar ahaantaana la soo dejin dad kale degaanadii laga qaxay.\nMadaxweynaha Dowlada Soomaaliya Hassan Culusow ayaa qirtay in ay jiraan waxyaabo dowlada aysan si deg deg ah wax uga qaban karin, qaasatan dagaalada qabaa’ilka ah, balse haddii dowlada ay iska indho tirto masuuliyada kaga aadan inay xakameyso hubkeeda lagu xusuuqa dad shacab soomaaliyeed, waxay dhalin inay lumiso kalsooni badan iyo weliba uu iman xisaabtan dhanka dowladaha caalamka ee ugu deeqay hub iyo dhaqaale dowladan si ay dalkii iyo dadkii ugu badbaadiso.\nBeelaha Surre oo marna duulaan lagu yahay, degaanadoodii la gubay ayaa gudi u xilsaaray howlaha nabadeynta, balse aanan wax rajo weyn ka qabin in xal loo helo ama ay dowlada xakameyn karto maleeshiyadan iyo shaqsiyaad danaha gaarka ka leh degaanadan. Beelaha Surre ayaa sheegay in nabadu ay imaan karto markii dadka guryahooda laga qaxiyey, oo ilaa mudo 8 bilood buuraha iyo dhul banaan ah ku nool,\ndib u dajin iyo dib u dhis loogu sameeya degaanadooda Kabxanley, Madiina, iyo Deefow. Lagana kaxeeyo maleeshiyada ku soo duushay halkaa lana dhowro deris wanaaga.\nMas’uuliyiinta ka socota Xukuumadda Federaalka ah ee Soomaaliya ee ku sugan gobolka Hiiraan ayaa dadaal ugu jira sidii dib u heshiisiin dhab ah loo kala dhex dhigi lahaa beelaha ku dagaalamay deegaanada Kabxanley iyo Deefoow ee gobolka Hiiraan.\nPrevious:Dhageyso: Malaaq Shiino Oo Jawaab Kulul Siiyay Mooryaan Axmed Diiriye & Beeshiisa\nNext: Daawo Video Gudoomiyaha Beelaha Direed ee Qaarada Yurub Oo ka digay dhibaatooyinka laga wado Deegaa…\n12:48 am July 27, 2014\nWar saxaafadeed uu soo saaray Garaad Mahad…Garaadka beelweynta Direed u jooga magaalada\nxamse | July 26, 2014\t| 0 Comments\nWar saxaafadeed uu soo saaray Garaad Mahad Garaadka beelweynta Direed u jooga magaalada\nHargeisa , Somaliland 29/07/2014\nUjeedo : Warsaxaafadeed\nWaxa war saxaafadeed ku qabtay magaalada Hargeysa ee dalkan Somaliland Garaad Mahad—————- ———– Garaadka Beelweynta Direed u jooga magaalada Hargeisa , halkaas oo ay isugu yimaadeen madaxdhaqamme, odayaal, aqoon yahan, ganacsato , dhallinyaro iyo xubno badan oo ka mid jaaliyadd Beelweynta Direed ee ku dhaqan magaalad Hargeysa .\nArrinta sida balladhan uu Garaad Mahad uga hadlay ayaa waxa ay ahayd dulmiga lagu hayo dadweynaha Beesha Direed iyo degaanada Sh. Dhexe, Sh. Hoose iyo Hiiraan ay ku dhaqan yihiin.\nUgu horeyn , Garaad Mahad uu ka codsanyaaa in qof kasta oo Somaliyeed meel kasta oo joogo ama ku nool yahay, in uu isku hawlo in wax ka ogaado bulsho weynta beelaha Direed isla markaana ay wax ka ogaadaan dhammaan arrimaha hoos ku qoran si uu u fuhmo bublshada Beelaha Direed, waxa ay yihiin:\n1. Taariikhda , dhaqanka, dhaqaalaha iyo dhulka beelaha Direed.\n2. Dulmiga lagu hayo degaanka iyo dadka Direed ee ku dhaqan Sh. Hoose\n3. Dulmiga lagu hayo degaanka iyo dadka Direed ee ku dhaqan Kabxanley, Madiina, iyo Deefow (Hiiraan)\n4. midnimada, iyo sidii wada jir looga hortagi lahaa dulmiga ka jira degaanadaas\nKa dib magaca Eebie, Garaad Mahad oo ku bilowday Salaanta islaamka iyo hambalyada ciidal fudiriga una rajeeyey dhammaanka caalamka muslimiinta gaar ahaan bulshad Somaliyeed ciidwanaagsn, Garaad Mahad ayaa waxa uu hadlay shanta Soomaliyeed, doorka iyo miisaanka beelaha Direed. garaadka oo ka halday muhiimada iyo masuuliyada ka saaran dhammaan beelaha Direed inay door firfircoon ay ka qaataan arrimaha horumarka, midnimada, iyo wax wada qabsiga beelaha Direed ee ku dhaqaan dhulka shanta Soomaaliyeed, iyo weliba in ay si wanaagsan iyo cadaalad ay ula dhaqmaan beelaha kale ee la degen halkaa.\nGaraadku waxa uu ayaa aad ugu hadlay dulmiga lagu hayo degaanada Sh. Hoose iyo Hiiraan oo haddii aanan la joojin ay beesha si wada jir ah u difaaci doonto degaanada iyo dadka ku abtirsada beelweynta Direed.\nWaxaa kale oon uu Garaadku ka hadlay oo uu warbixin dheer ugaga waramay sida uu yahay dhibka iyo xusuuqa ka dhacay degaanada Number 50 iyo kabxanleey.\nGaraada oo ku eedeeyey dhamaan masuuliyiinta iyo madaxda sare , laga soo bilaabo Madaxweyne Xassan SH. Mohamuud, Ciidanka militeriga (maleeyshiyaadka wasaqeyn waxa inaga dhaxeeya oo ah qaranimo iyo ciidan qaran) ee ku gaaracay hubkii qaranka Number 50, maamulka Gobolka Hiiraan, dadka ka yimid dalka dibadiisa, iyo hay’adaha samafalka oo dhammaan ku lug leh barakicinta iyo xusuuqa shacabka reer kabxanley.\nGaraad Mahad ayaa ku tilmaamay arrin ayaan darro ah in wax walba oo sumad u ah hogaan iyo masuuliyad sida maamul gobol, ciidan qaran, hay’ad samafal ay intaba noqdeen kuwa loo isticmaalay wax lid ku ah howlaha iyo masuuliyada maamuladan. Maamulka Gobolka hiiraan oo noqday mid ku adeega qabyaalad halkaa oo ay awoodii qaran qabiil quro intay gacanta u geliyeen, ka dibna ku xusuuqeen shacabka degaanada Kabxanleey. Waxaa kaloo arrin aad looga naxo ah in howlaha samafal iyo bani’aadanimo ay masuuliyadeeda ay qaadeen hay’adaha samafal ee ku sugan degaanada ay noqdeen kuwa qabiil gaar ah loogu adeego, dadkii la xasuuqay, lana barakiciyey ay weli daadsan yihiin duleedka iyo dhulka bannaan ah ee ku heeraarsan degaanada dhibaatadu ka dhacday.\nGaraad Mahad oo arrintan iyo warbixinadan u soo gudbiyey masuuliyiinta jaaliyadaha beelaha Direed ayaa wada abaabul dhan walba ah oo lagala tashan masuuliyiinta Beelweynta Direed sidii wax looga qaban lahaa, isla mar ahaantaan loogu hortegi lahaa arrimaha qatarta ku ah ama u ah shacab soomaaliyeed, gaar ahaan dadka ku abtirsado Beelweynta Direed.\nGaraad Mahad oo si qoto dheer uga hadlay halgankii xornimada Jamhuuriyada Somaliland iyo sidii ay uga dulqaadeen dalkooda iyo shacabkooda dulmiga iyo xad gudubka lagu hayey, isla mar ahaantaana ay garab ugu siiyeen shacabka koonfurta soomaaliya inay iyagana iska dulqaadaan dulmigii lagu hayey oo uga yimid dhanka dowladii hogaanka u haysay dalka soomaaliya.\nGaraad Mahad ayaa tilmaamay in dadkii iyaga shalay garab beelaha direed ku siinay inay iska dulqaadan dulmiga, aanay igu maanta dulmiyaan, xusuuqaan dadka walaalaha ee ku abtirsada Beelweynta Direed ee ku dhaqan Sh. Hoose iyo Hiiraan. Waxa kale oo si cad oo aan leex leexad laheyn u sheegay in dulmiga lagu hayo dadka ku abtirsado Beelaha Direed iyo degaanadooda ay garab dhan walba ah ka siindoonaan walaalahood dulman sidii loo badbaadin lahaa, loogana dulqaado duleysiga.\nWaxaa kale oo uu ka hadaly Garaad Mahad in ay muhiim tahay sidii loo abuuri lahaa midnimo iyo isbarasho, isla mar ahaantaana loo adeegsado qalinka sidii looga hortegi lahaa cadaalad darada heysata dhamaan dadkii soomaaliyeed guud ahaan, gaar ahaan dadka ku abtirsada Beelweynta Direed. Iyo in leyska kaashado horumarinta degaanada, loona midoobo ka hortaga dulmigalagu hayo dadka ku abtirsado beelaha Direed.\nWaxaa kale oo uu Garaadku haldal uga soo jeediyey dhammaan bulshada qeybaheeda kala duwan ee beelaha Direed oo ku dhaqan dalkan Somaliland, in ay xoojiyaan midnimada, iskaashiga iyo sidii looga kaalmayn lahaa dhibaatooyinka haysta dadka iyo degaanada Beelaha Direed.\nWaxaanu ahaa Baaqa War Saxaafadeedka Garaad Mahad sidatan\n1. Iyadoo laga faa’ideysanayo isu imaatinka iyo is-barashada bilawga ah ee iminka hana qaadaysa, Garaadku wuxuu taageerayaa si weynna u soo dhoweynayaa adkaynta midnimada Beelweynta Dir meel kasta oo ay joogaan.\n2. Si looga dhabeeyo isku xirnaanta iyo is-fahamka beesha dhexdeeda, waxaa Garaadku ku baaqayaa in la sameeyo guddiyo si gaar gaar ah ugu hawl gala diiwaangelinta iyo tira-koob xubnaha Beesha ee ku sugan dalalka qurbaha.\n3. Garaad Mahad waxaa u muuqda in ay lagama maar maan tahay in la kala war qaato si joogto ah, iyadoo taas loo marayo in la qabto kulamo gaar ah, iyo in la adeegsado agabka Mediyaha, sida Websiteyada, Raadiyowga iyo Tv-yada.\n4. Si loo weyneeyo isbarashada Walaalaha Direed, Garaadku wuxuu ku baaqayaa in la abaabulo kulan ballaaran oo ay isugu yimaadaan dhammaan beelweynta Dir ku nool hadba Dalalka dereska , yurub, waqooyiga ameerika , dalalka carbeed, bariga Afrika, geeska Afrika .\n5. Iyadoo ay jirtey dhibaatooyin ka dhacay degaamo ay Beesha Dir deggan tahay, isla markaana waxyeelo ay ka soo gaadhey dad, degaan iyo duunyaba, ayaa Garaadku wuxuu ku baaqayaa in guud ahaan arrimahaas lagu xalliyo si miyir ah oo wadahadal ah.\n6. Iyadoo dowladda Somaliyeed ay ku dhisan tahay nidaamka Beelaha Somalida, kaas oo Beesha Dir ay ka mid tahay tiirarka ay xukuumadda Somaliyeed ku dhisan, Garaadku wuxuuu dowladda Somaliya ugu baaqaynaa in ay si gaar ah u eegto waxyaabaha ka dhacaya goobaha ay beeshu degto, isla markaana laga fogaado wixii tallaabo oo arrinta sii xumayn kara.\n7. Waxa uu Garaad Mahad soo dhaweyneynaa dadaalada nabadeed ee la doonaayo in colaada lagu damiyo, waxaanu uga mahad celinayaa cid kasta oo ka qayb qaadata dadaalkaa.\n8. Waa in waxyaabaha astaanta u ah colaada sida ciidan beeleedka ku soo duulay degaanada beelaha Direed dib looga saaraa, Dadkii degaanka laga barakiciyey dib u dejin iyo dib u dhis degaanada deg deg loogu sameeyaa.\n9. Waxa uu Garaad Mahad ku baaqeynaa in gar gaar deg deg ah lala gaadho dhammaan dadkii barakacay iyo dadkii ku waxyeeloobay dagaaladii ka dhacay Gobolka Sh. Hoose, Hiiraan, iyo Sh. Dhexe\n10. Garaad Mahad isaga oo ku hadlay magaca Beelweynta Direed oo isku duuban ayaa waxa cambaareynayaa dulmiga iyo xusuuqa ka dhacay degaanada Number 50 iyo Kabxanleey\n11. Garaadku wuxuu soo dhoweynayaa kulanka dowladda Federaalka Somaliya iyo Somaliland xidhiidh fiican oo dublamasi iyo wax wada qabsi dhex mara labada shacbi ee walaalaha ah . Waxa u rajeyneynaa in la helo xidhiidho waxtar ah oo ay labada dhinac ku raali yihiin.\n12. Garaadku wuxuu soo dhoweynayaa talada dhammaan waxgaradka Somaaliyeed meel kasta oo ay ku sugan yihiin ee ku aaddan in si nabad ah loo wada noolaado, ila markaan waxa uu si weyn uga soo horjeedaa in lagu xadgudbo xuquuqda gaarka ah ee beelweynta Dir.\n13. Garaad Mahad waxa uu si weyn ugu dhaqaaqayaa, una hawlgelayaa sidii ay beelaha Direed iyo Shacbiga Somaliland isugu garabsan lahaayeen sidii gargaar loogu fidin lahaa walaalaha ay dhibaatadu ku haysato dalka Somaliyeed waxyeelooyinka kala duwani xad gudubyada kala duwan iyo dagaalada uga soo gaadheen.,\n14. Garaad Mahad waxa uu jideynayaa in si aan hagrasho lahayn bulshada beelaha direed isaga kaashadaan arrimaha dhaqaanka, dhaqaalaha, farsamada, siyaasadda, nabad gelyada, ilsa markaana xoojiyaan iska war haynta wada tashiga iyo is taakulaynta .\nWarsaxaafadeedkan waxa Idiin soo Gudbinaya\nGaraad Mahad Maxamed Cabdi


Cagaarshowga C (Hepatitis C)\nAuthor Topic: Cagaarshowga C (Hepatitis C) (Read 23925 times)\n« on: January 28, 2009, 10:13:49 PM »\nWaxaa jira dhawr nooc oo ah viral hepatitis oo ay ku jiraan A,B,C,D iyo E. dhammaan fayrasyada waxay dhaliyaan dhibaatooyin isku mid ah laakiin waxaa loo faafiyaa siyaalo kala duwan. Saa daraadeed siyaalaha looga hortegayo si aynan dadku u qaadin feyraska way kala duwan tahay iyaduna. Qoraalkaani waxay ku saabsan tahay oo keliya cagaarshowga nooca C.\nWaa maxay astaamaha cagaarshowga nooca C?\nXaalado badan dadka qaba cagaarshowga nooca C waxaa laga yabaa inaysan dareemin. Dadka qaarkii waxaa laga yaabaa inay dareemeen jiro hargabka oo keli ah oo aan u baahneyn daaweyn. Marka ugu horeysa ee aad qaado feyraska cagaarshowga nooca C waxaa laga yaabaa in dadka qaarkii arkaan in kaadidoodu u ekaato madow indhahooda iyo maqaarkooduna waxaa laga yaabaa inay noqdaan jaale. Astaamahani waxaa laga yaabaa inay ku baaba’aan toddobaadyo yar laakiin tan micnaheedu ma aha in infekshinkii isna uu sidoo kale baxay. Haddii aad qabto astaamaha cagaarshowga, ama aad u maleynayso in khatar lagu geliyey, waa inaad la tashataa dhakhtarkaaga. Baaritaanka dhiiga ayaa sheegaya inaad qabto cagaarshowga nooca C. marka huxitaanka beerku jiro in ka badan lix bilood jirada waxaa loogu yeeraa cagaarshowga nooca C ee soo noqnoqda (chronic hepatitis C).\nAstaamaha cagaarshowga nooca C ee soo noqnoqda waxaa laga yaabaa inay noqdaan:\n# Daal yar ilaa mid daran\n# Rabitaanka cuntada oo kaa yaraada\n# Lalabo iyo matag\n# Feeraha dhexdooda oo ku xannuunta\n# Xumad ama\n# Xannuun isgoysyada ah\nXannuunka beerku ma khatarbaa nooca C?\nIn ka badan boqolkiiba 70% dadka qaba waxaa laga yaabaa inay sii wadaan feyraska dhiigooda oo ay noqdaan kuwa wakhti dheer sida ama uu ku soo noqnoqdo. Waxaa la rumeysan yahay in ilaa 15% ilaa 20% oo dad ahi oo ah kuwo sida xannuunkan oo uu ku soo noqnoqdo uu ku dhici doono cirrhosis, oo ah nabar ku dhaca beerka. Tan waxaa laga yaabaa inay qaadato 20 sanno inuu ku koro. Sannado ka dib, tiro yar oo dad ah oo qaba cirrhosis ayaa waxaa laga yaabaa inay qaadaan kansarka beerka. Dadka sida cagaarshowga nooca C waxay qabayaan infekshinkaan noloshooda oo dhan waxayna ku faafin karaan feyraska dadka kale haddii aysan taxadarin.\nSidee loo faafiyaa cagaarshowga ee nooca C?\nDhiig Feyraska cagaarshowga ee nooca C waxaa laga helaa dhiiga qofka qaba. Haddii dhiig leh uu galo qof kale dhiig mareenkiisa, waxaa laga yaabaa inuu qofkaasi qaado feyraska. Habka ugu caamsan ee ay dadku ku qaadi karaan cagaarshowga nooca C waxaa weeye wadaaga qalabka daawada ee laysku duro sida irbadaha silingayaasha iyo qaadooyinka.\nXannuunka beerka waxaa sidoo kale oo faafin karaa:\n# Isticmaalida taatuuga iyo qalabka jirka laysaga durduro oo aan si wanaagsan loo nadiifin oo aan jeermiga looga dilin.\n# Isticmaalka caddeyga, makiinada laysku xiiro ama shey kasta oo shakhsiyeed oo qaadi kara dhiig qof jiradan qaba.\n# Hal qof dhiigii oo gaaraya meel dilaacsan oo qof kale.\n# Dhiig ku shubidda\nGalmada Khatarta aad ku qaadi kartaa xannuunka beerku nooc C aad ayey ku yar tahay wakhtiga galmada. Si kastaba ha ahaatee, waxaa laga yaabaa inay khatartu ka weyn tahay haddii uu jiro dhiig, tusaale xilliga caadada.\nU gudbinta Hooyadu ilmaha Hooyooyinka qaba waxaa laga yaabaa inay wakhtiyo dhif ah u gudbiyaan ilmahooda cagaarshowga nooca C intay uurka leeyihiin amase markay dhalayaan, khatartu waa yartahay uu ilmuhu uga qaadayo feyraska nuujinta.\nSidee baan isaga ilaalin karaa qaadida cagaarshowga nooca C?\nWakhtigan xaadirka ah ma jiro tallaal lagaga hortago inuu qofi qaado cagaarshowga nooca C.\n# Hala wadaagin cadey qofna, makiinada laysku xiiro, soofaha cidiyaha, ama maqaska ciddiyaha maadaama ay kuwani jeexi karaan jirka oo ay qaadsiin karaan.\n# Haddii aad ku lug leedahay jir daldaloolin, xardhid,koronto isticmaalid ama akubanjarka, had iyo jeer hubi in sheyga daloolinaya maqaarka uu nadiif yahay oo jeermiga laga dilo wakhtiga isticmaalka.\n# Shaqaalaha daryeelka caafimaadka waa inay isticmaalaan awaamiirta xaddidaada infekshinka ee caadiga ah.\n# Meel alaale meeshii suurto gal ah, isticmaal galoofyada gacanta ee halka mar la isticmaalo haddii aad qof siiso gargaarka degdeg ah ama aad nadiifiso dhiig ama dheecaanka dhiiga.\n# Isticmaal canjirka galmada wakhti kasta oo aad sameyso galmo. Dadka qaba cagaarshowga ee nooca C ee xiriirka wakhtiga dheer ee xasiloon leh waxay u baahan yihiin inay tixgeliyaan isticmaalka kondhomka oo ay kala hadlaan dhakhtarkooda.\nDadka iskudura daroogada:\n# Had iyo jeer dhaq gacmahaa ka hor duritaanka iyo ka diba.\n# Waligaa ha wadaagin irbado iyo saliinge, qaadooyin, alaabta lagu qaado dhiiga, filtarada, tourniquets iyo biyaha kuwan waxaa laga heli karaa farmashiilayaasha.\nNadiifinta iyo qaadida dhiiga daatay:\n# Isticmaal galoofyada halka mar la isticmaalo isticmaal waraaqaha tuwaalka ah ee bacda ku jira.\n# Ku dhaq meesha biyo diiran iyo jeermi dile, biyo raaci oo qalaji.\n# Ku rid galoofiska la isticmaalay bac balaastig ah, xir kuna rid sanduuqa qashinka.\n# Ku dhaq gacmaha biyo saabuun leh oo diiran dhammaana qalaji.\nBaaritaan ma leeyahay Cagaarshowga nooca C?\nHaa. Sameynta baaritaanka jirka lidka ku ah ayaa wuxuu kuu sheegayaa inaad qabto xannuunkan iyo in kale.\nwaxaa laga yaabaa inay qaadato laba ilaa saddex bilood (mar marka qaarkood wakhti ka dheer) laga bilaabo wakhtiga aad qaaday ka hor intaan baaritaanka dhiigi uusan sheegin lidka jirka ee Cagaarshowga nooca C. haddii aad qabto cagaarshowga nooca C baaritaanka jirka lidka ku ah ayaa waxaa meynaya shaybaarada ku takhasusay oo sameyn kara baaritaan dheeraad ah oo la yiraahdo cagaarshowga ee C PCR si loo go'aamiyo haddii fayrasku weli ku jiro dhiigaaga ama beerka.\nMaxaan sameeyaa haddii aan qabo cagaarshowga nooca C?\nWaxaad yareyn kartaa qaadashada aalkolada, ilaalin karnaa qaadashada cunto isu dheeli tiran, ilaalina caafimaadkaaga guud.\nWaxaad sidoo kale sameyn kartaa:\n# La tasho dhakhtarkaaga oo la soconaya xaaladaada oo haddii ay lagama maarmaan tahay kuu diraya dhakhtar takhasus leh.\n# Iska tallaal feyrasyada xannuunka beerka ee kale ( oo ah xannuunka beerka nooca A iyo B).\n# Kala hadal xaaladaada daryeelaha caafimaadkaaga markaad lagugu sameynayo wax kasta oo ah nidaam caafimaad iyo ilkaba.\n# Si dhameystiran u wada dabool meeshii ku dilaacsan ama nabar faashad aan biyo gelaynin.\n# Samee had iyo jeer galmo ammaan ah\nHaddii aad qabto Cagaarshowga ee nooca C waa inaadan:\n# Ku deeqin dhiig iyo xubin jirkaaga ah toona.\n# Wadaagin qalabka laysku duro.\n# Wadaagin waxyaalaha shakhsiyeed sida cadayada ama makiinadaha.\ncagaarshowga nooca C daawo ma leeyahay?\nIsku dar cusub oo oo ah daawooyinka interferon iyo ribavirin ayaa si aad u hagaajiyey natiijada dadka qaba cagaarshowga nooca C. daaweyntan waxay ka caawin kartaa inay yareyso huritaanka beerka waxayna fayreska baabiin kartaa dadka boqolkiiba 30 ilaa 65%.\nWaa muhiim inaad la hadasho dhakhtarkaaga.\nWixii macluumaad dheeraad ah iyo su'aalaba halkaan ka waydii\nRe: Cagaarshowga C (Hepatitis C)\n« Reply #1 on: September 27, 2011, 11:28:09 PM »\nMarka hore Somalidoc waad mahadsan tahay.\nMarka xigta, Dhakhtar waxaynu og nahay in inta badan ay dadka Soomaaliyeed aamin san yihiin in ay daawada cudurkaan Cagaarshowga ugu fiican tahay uguna fudud dahay Dab ku gubista Beerka, kala goys yada labada gacmood meesha ay Saacadda ku xidhanto (wrist) madaxa meesha jeegada ka hooseysa iyo meelo kale oo jirka ka mid ah. Haddaba Dhakhtar, aaminsanaantaas in la Gubo xididdada qaarkood ma tahay daawada cudurka Cagaarshowga? (waxa jira dad badan oo gubis lagu daaweeyey, oo ku doodaya in ay daawooyinka & cirbaddaha ay Dhaqtaradu qoraan aanay waxba ka daaweyneyn cudurka Cagaarshowga). Marka Dhaqtar qof aamin san in aysan daawo aan dab ku dhajin aheyni daawo u noqoneynin, haddii daawada khasab lagu siiyo miyuu ku dawooba hayaa? Haddii ay gubistu dhag tahay, noocyada cudurka oo dhan ma lagu daaweyn karaa?\nDhakhtar tan kale, haddii uu qof wada qabn cagaarshow & tiifow, ka waran?...\n~> MAHAD SANID SOMALIDOCTOR.\n« Reply #2 on: October 07, 2011, 03:39:52 PM »\nWaa sax soomaalida waxay gubista ku daaweysaa cudurro badan oo uu ka mid yahay cudurka cagaarshowga, laakiin caafimaad ahaan gubistu daawo maahan.\nMideeda kale cudurka cagaarshowga wuxuu leeyahay muddo gaaban uu xanuunkiisa soo muuqdo qaarkooda waa 10 biri illaa 12 biri kadibna wuu qarsoomaa oo jirka ayuu galaa, taasina macnaheeda maahan in qofka uu caafimaaday laakiin calaamadihii ayaa qarsoomay sida: indhocasaantii, qandhadii, lalabadii, mataggii iyo cunno xumadii.\nMarka dadka qaar waxay aaminaan in gubistii ay cudurka daaweysay oo calaamadihii ka baabi'isay laakiin laba goorba marxaladda uu cudurka maro ayaa sidaas ah.\nViews: 10316 September 27, 2011, 08:35:06 PM\nViews: 5757 August 08, 2011, 08:09:33 PM\nViews: 10901 August 13, 2010, 06:41:30 PM\nViews: 20164 November 10, 2010, 07:52:11 PM\nViews: 8971 March 30, 2015, 01:27:58 PM


Ethiopian Airlines oo 40 sano kadib bilaabaysa duulimaadka Muqdisho iyo Adis-ababa – Breaking News,Business, Kenya, Somalia, Politics, Lifestyle, Sports\nEthiopian Airlines oo 40 sano kadib bilaabaysa duulimaadka Muqdisho iyo Adis-ababa\nSTN News October 18, 2018 Leave a comment\nShirkada Diyaaradda Ethiopian Airlines ayaa ku dhawaaqday inay bilaabayso Duulimaadyo toos ah oo u kala goosha magaalooyinka Muqdisho iyo Addis Ababa, mudo 40 sano ah kadib si sare loogu qaado Isku socodka dhanka duulimaadka ee ka dhexeeya dalalka Soomaaliya iyo Itoobiya.\nQoraal la soo dhigay Barta Twitter-ka ee Shirkadda diyaaradaha Ethipian Airlines ayaa lagu sheegay in laga bilaabo 2-da bisha November ee sanadkaan ayay si rasmi ah diyaaradaas u bilaabi doonto duulimaad Muqdisho ah, waxaana Maamulka Shirkadda Diyaaradaha Ethiopian Airlines ay shaaciyeen in duulimaadkooda Muqdisho uu xoojin doono xiriirka ganacsi ee labada dal ka dhexeeya.\nMaamulka Shirkadda Diyaaraddaha dalka Ethopia ayaa sheegay in todobaadkiiba saddex maalin ay sameyn doonaan duulimaad toos ah oo Muqdisho iyo Addis Ababa ay ku tagayaan.\nMaalmaha duulimaadku uu baxayo ayaana lagu sheegay Isniin, Arbacada iyo Jimco.\nEthiopian Airlines ayaa hadii ay bilowdo duulimaadkeeda tooska ah ee Muqdisho iyo Adis-abab waxay noqon doontaa shirkadii 3-aad oo duulimaad caalami ah ku tagta magaalada Muqdisho,waxaa ka horayay shirkadaha diyaaradda Turkish Airlines iyo Air Jabuuti oo duulimadyo caalami ah ka sameeya magaalada Muqdisho.\n40 sano ka dib ayuu dib u bilaabanayaa Duulimaadkii Muqdisho ee shirkadaa, waxayna qayb ka tahay dadaalada ku aadan xiriirka dalalka geeska ee soo wanaagsanaanaya.\nDowladda Itoobiya oo doonaysa inay kordhiso dhaqaallaha dalkeeda ayaa dhawaan sheegtay inay maalgashi ay ku sameynayso Saddex ka mid ah dekadaha Soomaaliya si ay qayb uga noqdaan koboca dhaqaalah\n← Dowlada Soomaaliya oo shir caalami ah uga qayb galaysa dalka Sudan\n93 wadan oo laga helay noocyada kala duwan ee daroogada →


Madaxweynihii TANZANIA MAGUFULI oo geeriyooday - Caasimada Online\nHome Dunida Madaxweynihii TANZANIA MAGUFULI oo geeriyooday\nMadaxweynihii TANZANIA MAGUFULI oo geeriyooday\nDar es Salam (Caasimada Online) – Madaxweynihii dalka Tanzania John Magufuli ayaa Arbacadii u dhintay wadno xanuun kadib shan sano oo uu xukunka hayey, waxaa sidaas sheegtay madaxweyne ku-xigeenka Tanzania.\nMagufuli ayaan muddo saddex toddobaad ah la hayn war iyo wacaalkiisa, taasi oo abuurtay xan ku saabsan inuu xanuusanaa, ayada oo mucaaradka Tanzania ay sheegeen inuu ku dhacay cudurka Coronavirus.\n“Waxaan aniga oo si aad u qoto dheer uga xun idinka wargelinayaa in maanta 17-ka March, saacadda 6:00pm aanu weynay hoggaamiyaheenii geesiga ahaa, madaxweynaha Jamhuuriyadda Tanzania John Pombe Magufuli,” ayey tiri madaxweyne ku xigeenka Tanzania Samia Suluhu Hassan.\nWaxa ay intaas ku dartay in Magufuli uu “wadno xanuun” uu muddo qabay ugu dhintay isbitaal ku yaalla Dar es Salaam.\nWaxa ay sheegtay in markii ugu horreysay si kooban loo dhigay isbitalka Jakaya Kikwete Cardiac Institute, 6-dii March, balse kadib laga saaray. Hase yeeshee Magufuli uu 14-kii March mar kale dareemay xanuun oo loola cararay isbitaalka Emilio Mzena Memorial Hospital ee Dar es Salaam.\nMagufuli ayaa markii ugu dambeysay si shaacsan loo arkay 27-kii Febraayo, waxaana uu saddex Axad oo isku xigta uusan ka qeyb-galin Kaniisadda oo uu tegi jiray Axad kasta kana jeedin jiray khudbado xiiso leh.\nHoggaamiyaha mucaaradka Tundu Lissu oo soo xiganaya ilo-wareedyo ayaa sheegay in Magufuli uu qaaday Coronavirus, islamarkaana lagu soo daweynayey dalka dibaddiisa.\nWuxuu inkiray jiritaanka Coronavirus markii uu soo shaac baxay, hase yeeshee wuxuu kadib soo jeediyey in duco lagu wajaho cudurkan intii la xiran lahaa af-xirka.\nWaxa uu sidoo kale ku jees-jeesay cudurka, isaga oo sheegay in tijaabo uu ka qaaday xoolo, babaay iyo khudaar kale ay soo saareeen natiijo ah in cudurka uu ku jiro, isaga oo ula jeeda inuusan jirin cudurkan.\nHase yeeshee markii bishii Febraayo la sheegay in madaxweyne goboleedkii Zanzibar uu u dhintay cudurka, ayuu Magufuli qiray in cudurka uu jiro.\nSida uu qoray dastuurka Tanzania, Samia Suluhu Hassan ayaa noqon doonta haweeneydii ugu horreysay ee madaxweyne ka noqota dalka, waxayna xisbiga talada haya ee CCM kala tashan doontaa inay soo magacowdo madaxweyne ku-xigeen.


Abriil 21 waa Google's Mobilegedden! Liiskaaga hubinta ee mobilada SEO | Martech Zone\nIsniin, April 13, 2015 Axad, Abriil 12, 2015 Douglas Karr\nMa baqnaa? Maya, runtii maahan. Waxaan ka baqayaa in boggag aan loo habeynin isticmaalka mobilada ay horeyba uga cabanayeen isdhexgalka isticmaaleyaasha iyo kaqeybgal la'aanta. Hadda Google ayaa si fudud ula qabsaneysa iyadoo cusbooneysiineysa algorithms si loogu abaalmariyo boggaga loogu talagalay isticmaale moobiil leh qiimeyn weyn oo ku saabsan raadinta moobiilka.\nLaga bilaabo 21-ka Abriil, waxaan ballaarin doonnaa adeegsiga moobiil-saaxiibtinnimo oo ah calaamadda darajada. Isbeddelkan wuxuu saameyn ku yeelan doonaa raadinta moobiilka ee dhammaan luqadaha adduunka oo dhan wuxuuna saameyn weyn ku yeelan doonaa natiijooyinka raadintayada. Sidaa awgeed, dadka isticmaala waxay u sahlanaan doontaa inay helaan natiijooyin raadin tayo leh oo tayo sare leh oo loogu talagalay qalabkooda. Raadinta Raadinta Google\nGuuritaankani macno buuran buu leeyahay haddii aad i weydiiso ma run ahaantii ka qarow qof kasta ayaa ka qaylinaysa warshadaha SEO. Waxaan u maleynayaa in buunbuunin badan ay tilmaamayso dhibaato muhiim ah warshadaha raadinta - feejignaan aad u badan oo ku saabsan qiimeynta iyo feejignaan ku filan oo ku saabsan kaqeybgalka isticmaalaha iyo beddelaadyada. La-taliyayaasha SEO ayaa hagaajin lahaa boggooda macaamiishooda waqti dheer ka hor haddii ay diiradda saari lahaayeen qiyaasta saxda ah.\nWaxaan kugula talineynaa inaad isticmaasho Tijaabada Google ee saaxiibtinimo-saaxiibtinimo iyo Warbixinta Adeegsiga Mobilka ee Webmaster-ka si loo xaliyo oo loo saxo wixii arrimo ah ee taagan bogaggaaga. Waa kuwan faahfaahin dhammaystiran oo ka socota Sagaal Hertz, Shift degdeg ah, iyo AntiPull.\nTags: april 21adeeg firfircoongoogle mobile seogoogle seoraadinta moobiilkaseo mobilegoobta mobiladamuuqaalka moobiilkabogga mobiladaguurtaygoobaha jawaabtaURL gooni ahgaroonka diyaaradaha\nKani waa mid kale oo taxane ah oo ilo waweyn oo aan ku qanciyo madaxdayda inaan u baahan nahay inaan cusbooneysiino. Way adagtahay in isbedel la sameeyo markii wax walba la arko waa calaamadda doolarka ee maalgashiga bilowga ah\nWaxaan u maleynayaa inay tahay wax caqli gal ah iyo wax yar oo munaafaqnimo ah Google inay riixdo tan marka adeegyada Google laftoodu ay ka mid yihiin dambiilayaasha ugu xun.\nTusaale ahaan waxyaabaha sida farta Google iyo gorfaynta ayaa si fiican loogu yaqaan inay sababaan xannibaadda (bixinta) iyo arrimaha xawaaraha.\nIn kasta oo aan si kal iyo laab ah u oggol nahay in aan dhammaanteen noqonno kuwa saaxiibtinimo leh, waxaan u baahannahay qalab ka wanaagsan labada adeeg ee Google ee aad ku talisay.\nImtixaanka Isticmaalka Mobilada ee Google wuxuu bixiyaa natiijooyin kala duwan iyadoo kuxiran waqtiga ay maalintii tahay. Mararka qaarkood waxaad tahay awesomely mobile saaxiibtinimo iyo waqtiyo kale aan,\nIyo Qalabka Websaydha ee Google ayaa caan ku ah inuu had iyo goor rajo la’aan noqdo taariikhda natiijooyinkeedana.\nIn kasta oo aad arki karto boggaga ay u aragtay moobilku in uusan ahayn saaxiibtinimo bil ka hor, ma jirto hab lagu cusboonaysiiyo loona ogeysiiyo markii aad arrimaha hagaajisay.\nDheeraad ah waxaan ku dhejiyay calaamadeynta xogta qaabeysan boggeyga sanado ka hor welina waxaan sugayaa WMT si aan u duubo gebi ahaanba.\nMarka waa inaad isweydiisaa, haddii Google uu bilaabayo ciqaabidda bogagga, miyey ku salaysnaan doontaa xog hore ama xogta hadda jirta?\nGoogle ma siin doontaa qof walba fursad cadaalad ah si uu ugu wargaliyo marka arrimahaas la xalliyo?\nWaqtigan xaadirka ah taasi waxay umuuqataa wax aan macquul aheyn.\nCalaamadee, anigu ma diidani gabi ahaanba. Si kastaba ha noqotee, Maamulayaasha Websaydhada Google runtii waxay qabteen shaqo weyn oo ku saabsan dhisida qalab dhamaystiran oo lagu tijaabiyo bartaada. Hubso inaad iska diiwaangeliso Maamulayaasha Webka, ku dar boggaaga, oo arag natiijooyinka. Waxay kaa caawinayaan inaad xalliso arrin kasta oo hoos u jirta pixel-ka.


Wararka - Faa'iidooyinka dalabka aluminium gaas\nFaa'iidooyinka Codsiga ee Goomaatada Aluminium Aluminium\nGoomaha aluminium ee aluminiumku wuxuu ka samaysan yahay aluminium ka dib marka la riixo ka dibna loo sameeyo iyadoo loo eegayo ujeedooyin kala duwan. Waxaa badanaa loo isticmaalaa warshadaha wax soo saarka qaarkood si loo kala saaro hawada loona kordhiyo nolosha alaabada. Marka maxay yihiin faa'iidooyinka aluminium aluminium ah? ?\nUgu horreyntii, aluminiumka aluminiumku waa mid aan sun ahayn oo aan dhadhan lahayn gobolkan. Intaa waxaa dheer, waxay leedahay awood bakteeriyada wanaagsan. Guud ahaan marka laga hadlayo, sheyga noolaha ah kuma kori karo, marka dushiisa waa nadiif iyo faa iidooyin kale, sidaas darteed badanaa waxaa loogu isticmaalaa cuntada. Baakadaha; dhanka kale, aluminiumka aluminium gaas sidoo kale waa madmadow, sidaa darteed waxay leedahay saameyn wanaagsan oo difaac ah oo ku saabsan alaabada xasaasiga u ah qorraxda; intaas oo kaliya maahan, sidoo kale waxay aad muhiim ugu tahay furitaankeeda fudud markii loo adeegsado baakadaha wax soo saarka. Iyo xooggeeda yar ayaa sidoo kale aad ugu habboonaan kara macaamiisha inay furaan; markaa waa shay tayo sare leh oo wax lagu soo rido oo isku daraya quruxda, waxqabadka, iyo sahlanaanta isticmaalka.\nQalabka aluminium ee aluminiumku maaha mid sumaysan marka la kululeynayo, maxaa yeelay aluminiumka aluminiumku waa shaabad kulul oo si toos ah loogu rogo warqad khafiif ah oo leh aluminium bir ah. Saamaynta ku dhufashada kulul waxay la mid tahay tan biilka qalinka saafiga ah, sidaas darteed waxaa sidoo kale loo yaqaan been been abuur ah. Sababtoo ah aluminiumku wuxuu leeyahay muuqaal jilicsan, ductility wanaagsan, iyo dhalaalaya lacag-cad, haddii xaashida la duubay lagu dhejiyo warqad dheellitiran oo leh sodium silicate iyo waxyaabo kale si loo sameeyo aluminium alwaax, sidoo kale waa la daabacan karaa. Si kastaba ha noqotee, aluminium aluminium laftiisu way fududahay in la okseysiiyo midabkuna mugdi ayuu noqdaa, midabkuna wuu libdhi doonaa marka la xoqay ama la taabtay, markaa kuma haboona in lagu kululaysto daboolida buugaagta iyo buugaagta xilliyeedka ee keydsan muddo dheer.\nDabcan, maahan oo kaliya faa'iidooyinka muuqda ee warshadaha baakadaha, laakiin sidoo kale waxay leedahay qiimo codsi weyn oo ku saabsan warshadaha kale.\nWaqtiga boostada: Oct-31-2020


Warbixintii Waxqabadka Habka Fulinta Qorshesanadeedkii 2005 ee Xarunta Dhexe XDSHSI - Cakaara News\nJigjiga(CakaaraNews) Khamiis May 01,2013:- madaxa arimaha Siyaasada Xarunta Dhexe ee XDSHSI Mudane Sulaymaan oo maanta war-saxaafadeed ku saabsan Warbixinta habkii Fulinta Waxqabadkii Qorshe-sanadeedka Sanadkii tegay 2005 ee XDSHSI iyo Guud ahaanba Dhinacyada Horumarka,N/galyada iyo Maamulka Suuban Siiyay Saxaafada Deegaanka ayaa soo gudbiyay Warbixin aad u dheer oo soo gunaanadaysa Guud ahaanba waxqabadkii sanadaka 2005 iyo u diyaargarawga fulinta Qorshaha cusub ee sanadka 2006.T.T,warbixinta oo Sal iyo Baar Gacan-togaalaynaysana iskuna soo aruurinaysa ayaa waxay u qornayd sidan hoose ee bal dhugo si aad macluumaad badan uga hesho sector kasta halbeega waxqabkiisa iyo shaqooyinka loo idmay.\n1. Hawlaha lagu fuliyey Cutubka waxqabadka\n1.1. Hawlaha Gudaha Xisbiga\n1.1.1. Dhinaca dhaqangelinta awaamiirta qaab-dhismeedka iyo nidaamyada shaqo iyo xoojinta Nidaamka hay’ad ku shaqaynta • Si ficil ahaan loogu dhaqangeliyo awaamiirta ay hada kahor ansixiyeen gudiga fulinta ee xisbigu ee lagu soo shaqaynayay ayaa hoggaaminta gobolada iyo degmooyinka laga siiyey tababaro gaagaaban;\n• Si ay hoggaamintu awaamiirtan uga dhigato awaamiirta hagaysa hawl-maalmeedkooda ayaa iyada oo laga sameeyey koobiyo badan si buuxda loogu qaybiyey xafiisyada heer gobol iyo degmo;\n• Inkasta oo awaamiirtan laga qaatay fahan wanaagsan, hadana maadaama oo marka laga eego dhinaca dhaqangelintooda ay wali jiraan gol-daloolayaal ka muuqda, waxaa la qiimeeyey inay lagama maarmaan tahay in dabagal iyo la-socod lagu taakuleeyo iyo in loo baahan yahay in nidaamkan la sii xoojiyo;\n• Dhinaca kalana, inkasta oo awaamiirtii hada kahor la isla qaatay in loo baahan yahay in la diyaariyo, kana mid ahaayeen awaamiirta meelaynta cududa shaqaale iyo sidoo kale, awaamiirta dabagalka, la socodka iyo taakulaynta, hada la diyaariyey balse maadaama aan la ansixin ma suurtoobayso in lagu hawl-galo, waxaana ajende ahaan loo qaatay in shirka caadiga ah ee mustaqbalka uu yeelanayo gudiga fulinta xisbigu la hordhigo lagana ansixiyo.\n1.1.2. Gudiyada laga dhisay heerarka kala duwan Dhinaca Xoojinta Nidaamka hay’adeed ee xisbiga:\n• Inkasta oo gudiyada kala duwan ee laga aasaasay qaab-dhismeedyada heerarka kala duwan ee sida; gudiyada hawl-fulinta, gudiyada isku-xidhka, gudiga golaha dhexe, iyo sidoo kale qaab-dhismeedyada ka jira ilaa heerarka hoose, ay qaab waafaqsan nidaamyada shaqo ee la dejiyey uu isbedel wanaagsani ka jiro dhinacyada qorshe-ku-hoggaaminta shaqo, habka fulinta iyo dhinaca qiimaynta, hadana waxaa la isla qiimeeyey inay wali jiraan gudiyo aan iyagu bilaabin shaqadoodii.\nTusaale ahaan, gudiga isku-xidhka deegaanka iyo degmooyinka, unug aasaasiyada iyo unug hoosaadyada oo iyagagana aan lagu tilmaami karin inay si buuxda u wada guda galeen fagaarahooda daraasaadka iyo wadatashiga. Sidaas derteed, waxaa jiho ahaan la dejiyey inay qaab-dhismeedyada noocan ahi si buuxda oo dhamaystiran mudtaqbalka uga wada hawlgalaan xilalkooda shaqo.\n1.1.3. Tababarada Hoggaaminta dhexe\n• Iyada oo si loo kobciyo awooda siyaasadeed ee xubnaha hoggaaminta heerarka kala duwan ee xisbiga laga soo bilaabo sannadkii 2004 T.I. la bilaabay mudnaan gaarana la siiyey tababarada lagu kobcinayo awoodooda, ayaa la suurto geliyey in tababaradaas qaab xooggan loo sii joogteeyo sannadkan;\n• Iyada oo sannadkii 2004 T.I. taakulayntii laga helay Xisbiga Bahwadaagteenna ah EPRDF tababaro kobcineed la siiyey 60 hoggaaminta sare ah iyo 110 hoggaaminta heerka dhexe ah ayuu xisbigeenna XDSHSI uu markii ugu horaysay awooday inuu 548 xubnaha hoggaaminta heerka dhexe ah siiyay tababar kobcineed\n; • Sannadkan 2005 iyada oo la qorsheeyey inuu sii socdo tababarkaasi ayaa dhinaca xarunta dhexe lagu guuleystay in tababarka hoggaaminta dhexe oo wareegii labaad iyo saddexaad ah lagu siiyo xubno hoggaamineed oo dhan 800 oo xubin;\n• Kasokow tababarkan oo ahaa mid wax weyn ka bedelay dibna u qoray aragtida hoggaaminta, ayaa waxaa kaloo la isla qiimeeyey inuu yahay mid isaga oo xalinaya wixii dhibaatooyin ahaa ee ka jiray dhinaca khibrada inuu yahay wax xal buuxa u keenaya wixii dhibaatooyin ah ee lagala kulmo hawlaha la qabanayo mustaqbalka ee dhinacyada nabadgelyada, horumarka iyo maamulka suubban.\n1.1.4. Dhinaca ballaadhinta aasaas-bulsheedka xisbig\na • Sannadkan oo ay qorshaysnayd in la soo xulo xubno cusub oo dhan 32,000 xubnood, ayaa waxaa lagu guuleystay in la soo xulo (6,767 Dhedig ah iyo 13,215 Lab ah) wadartooda guudna tahay 19,982 xubnood oo cusub;\n• Iyada oo la dejiyey hanaan xulashada lagaga dhigayo mid xubnaha hormoodka ah ee qaybaha kala duwan ee bulshada ku leh kalsoonida, loona yaqaano anshaxa wanaagsan, isla markaasna iyada oo ay soo xulayaan unug aasaasiga iyo unug hoosaadku lagu soo baadho ficil waxqabad, ayaa dadaal ballaadhan loo galay sidii aysan mar dambe u dhaceen dhibaatooyinkii ka jiray hada kahor, taasna laga muujiyey isbedel wanaagsan;\n• Waxaa la qiimeeyey inuu bilow wanaagsani ka jiro sifaynta iyo dib u dhiska xubnihii hore;\n• Guud ahaan iyada oo marka lagu daro xubnaha cusub uu xisbigu wakhtigan leeyahay xubno tiradoodu dhan tahay 279,405, ayay 103,914 xubnood yihiin dhedig, 175,491 xubnoodna lab;\n• Si xubnahan loogu hawl-geliyo waajibaadyo cadcad ayaa waxaa look ala dhisay 822 unug aasaasi iyo 7023 unug hoosaad oo u sahli kara inay waajibaadyadooda si habsami ah u gutaan; Xoojinta Awooda Maliyadeed\n• Wadarta guud ee lacagta xisbiga ee acountiga kujirtay bisha Hamle/2004 waxay ahayad 47,956,899.37birr.\n• qorshe xafiiska xisbiga sanadka 2005 e.c. misaaniyada in lasooxareeyo ahad qadhan dhan 8 million iyo deeq dhan 5 million wadarta 13 million balse waxaan lagu guleystay in lasooxareeyo deeqda & qadhi dhan 18,796,892.63 birr, sidoo kale waxaa dhismaha G+5 lagu guleystay teegaro dhan G+5 2,484,109 birr.\n• wadarta guud acoountiga ku jirta misaaniyada xafiiska 66,753,792 birr, lacata jaraaidka laga soo xarayay ------------ 1.1.5. Kobcinta awooda siyaasadeed ee xubnaha\n• Iyada oo wargeyska afka xisbiga bishiiba 2 jeer oo aan kala go’ lahayn lagu soosaaro ajendayaal xilliyeed ah, ayaa la suurto geliyey inay xubnuhu kaga doodaan unug aasaasiyadooda ay u dhisan yihiin;\n• Si loo xoojiyo tayada wargeyskana waxaa loo aasaasay gudiga tafatirka (Editorial Board), kaas oo taakulayn wanaagsan siiya wargeyska;\n• Xubnuhu ka sokow kobcinta ay awoodooda ku kobcinayaan waxqabadkooda ficilka shaqo ah, waxaa kaloo loo suurto geliyey in la siiyey waajibaadyo cadcad oo ay hormoodnimo kaga qayb qaadanayaan hawlaha nabadgelyada, horumarka iyo maamulka suubban ee ka socda nawaaxigooda iyo inay qaab-socodkaas iskood isugu kobciyaan awoodooda;\n• Dhinaca horumarkana, iyada oo la suurto geliyey sidii ay xubnuhu hormood uga noqon lahaayeen hirgelinta hawsha dib u dejinta ee xoolo-dhaqatada loogu bedelayo dhaqato beeraleyda, ayaa la abuuray xubno ka qaybgalkooda ka keenay natiijo wanaagsan.\nDhinaca nabadgelyadana waxaa la abuuray xubno iyagu si weyn ugu guntan fashilinta unugyada nabad-diidka isla markaasna shacabkooda si weyn wax u baraya; hase yeeshee, maadaama oo ay wali jiraan xubno iyagu aan sidii la rabay u gudo-gelin waajibaadkooda, isla markaasna aan dhaafsiisnayn macag-u-yaal xubinimo, walina aan ka soocnayn bulshada, waxaa la isla meel dhigay in loo baahan yahay in xubnaha noocan ah si buuxda loo gudo-geliyo waxqabad shaqo, qaab-socodka gudihiisana lagu sifeeyo, sidaasna lagu kobciyo awoodooda waxqabad;\n• Si xubnaha xisbiga wax looga baro arrimaha siyaasadeed, dhaqaale iyo bulsho ee gudaha dalkeenna iyo wadamada caalamkaba, ayaa iyada oo Xafiiska EPRDF laga soo qaadanayo maqaalka Addis Ra’yi ee uu soo saaro Xafiiska EPRDF, isla mar ahaantaasna loo dhaadhiciyo xubnaha si ay fagaarayaashooda ugaga doodaan ayaa loo sahlay inay iskood u kobciyaan awoodooda.\nMaqaalkii Addis Ra’yi ee soo baxay mudadii ka dambaysay Geeridii Hoggaamiyeheennii Himilada lahaa / Ra’isal Wasaare, Malas Zenawi/ oo laga soo qaatay 2500 oo xidhmo, loona qaybiyey dhamaan xubneheena ku sugan miyiga iyo magaalooyinkaba, ayaa la suurto geliyey inay si habsami ah uga doodaan, taasina waxay horseeday inay xubnuhu gebi ahaanba fahan buuxa ka heleen taariikhda dhabta ah ee halyeygaas himilada lahaa (Malas Zenawi) isla markaasna gaba-gabo midaysan ka qaateen inay hagar la’aan kaga shaqaynayaan sidii ay u sii noolayn lahaayeen taariikhda hoggaamiye, Malas Zenawi.\n1.1.6. Doorashada Golayaasha Agagaarka\n• Waxa la dejiyey yool ah in la suurto geliyo sidii doorashadu u noqon lahayd mid nabadgelyo leh, dimuqraadiyad ah, isla markaasna hesha kalsoonida shacabka, isla markaasna uu xisbigeennu si buuxda ugu soo guuleysto tartankeeda, yoolkaas ayaana lagu hawl-galay;\n• Iyada oo qorshaha loo diyaariyey hawlaha doorashada si buuxda wacyigelin looga siiyey xubneheena iyo shacabkaba anshaxa doorashada iyo sidii doorashada loogu soo gabagabayn klahaa qaab nabadgelyo iyo dimuqraadiyad leh, ayaa la abuuray qaab-dhismeedyo ilaa heer qabalee ah oo iyagu ka hawlgala doorashada, taasna lagu hawl-galay;\n• Iyada oo qorshaha la dejiyey uu ahaa inay shacab dhan 2,739,156 qof isu diiwaangeliyaan cod-bixinta, ayaa shacabka iyagu isu diiwaangeliyey cod-bixiyenimada ee qaatay kaadhku dhamaayeen 3,261,867 qof.\n• Dhinaca diiwaangelinta murashixiinta ku tartamaysay doorashada ee uu xisbigu diiwaangashaday ayaa ahayd 4711 Murashax oo u tartamaysay Golayaasha heer degmo, 56,017 Murashax oo u tartamayay golayaasha qabaleeyada deegaanka iyo sidoo kale 238 murashax oo u tartamayay golayaasha magaalooyinka, kuwaas oo lagu guuleystay in xubnahaas laga qiimeeyo shacabka isla markaasna la ansixiyey;dhinaca xulashada murashixiintana, iyada oo loo dejiyey shuruudo cadcad oo lagu xulay, ayaa waliba xulashadaas mudnaan gaara lagu siiyey dhalinyarada iyo haweenka;\n• Iyada oo si loo ballaadhiyo fahanka doorashooyinka ee shacabka ayaa la qabtay hawlo badan oo aqoon-kordhin ah, xisbigeenuna waxa uu dadaal weyn ka sameeyey sidii fahanka loo baahan yahay looga abuuri lahaa dhinaca nidaamka anshaxa doorashooyinka;\n• XDSHSI ajendayaashiisa doorashada iyo hawlihiisa dhaqdhaqaaqyada ololaha doorashada ayuu heer gobol shacab dhan 156,000 oo qof oo lagu kulmiyey fagaarayaal kala duwan si ballaadhan looga doodsiiyey;\n• Iyada oo xisbiyada mucaaridka eek u tartamayay doorashooyinka deegaanka lala sameeyey golaha wadaaga ah ee xisbiyada siyaasadeed ayaa wadajir looga shaqeeyey sidii doorashadu u noqon lahayd mid leh dimuqraadiyad iyo caddaalad; • Doorashadaas oo ahayd mid caddaalad ah isla markaasna dimuqraadiyad buuxda ku dheehnayd, waxay ku dhamaaday ku guuleysiga XDSHSI.\n Diyaarinta Shirweynihii caadiga ahaa ee XDSHSI Iyada oo laga duulayo hanaanka uu fasaxayo xeer-hoosaadka XDSHSI, ayaa shirweynihii caadiga ahaa ee 7aad ee XDSHSI bishii Nahase 5-6/2004 T.I.\nmarkii ugu horaysay taariikhda deegaankeenna lagu qabtay meel ka baxsan magaalo-madaxda DDSI, kaas oo lagu qabtay goob taariikhi ah oo si khaas ah loogu xulay, taas oo ahayd qabaleega Geri-go’an oo ka tirsan Degmada Birqod ee Gobolka Jarar, halkaas oo ahayd bartii lagu aasaasay ururkii UBBO isla markaasna u ahayd saldhigoodii ugu weynaa, shirweynahaasina halkaas ugu qabsoomay sidii loo baahnaa.\nShirweynahaasna waxaa si ballaadhan uga soo qayb galay xubnihii ka qaybgalayaasha ee XDSHSI, wakiilada xisbiga qaranka ee EPRDF, wakiilada xisbiyada bah-wadaagteenna ah, qurba-joogta u dhalatay deegaanka, guurtiga iyo cuqaasha hoggaaminta dhaqanka iyo sidoo kale marti-sharaf kale oo lagu soo marti qaaday shirweynaha. Shirweynaha waxaa lagu qiimeeyey habkii fulinta shaqooyinkii 2-sanno ee la soo dhaafay waxaana la dejiyey jihada 2-sanno ee xigta.\nUgu dambayntiina waxa uu shirweynuhu doortay 13 xubnood oo Gudiga hawl-fulinta ah, 47 xubnood oo Golaha dhexe ah iyo 9 xubnood oo komishinka baadhida iyo dabagalka xisbiga ah. shirweynuhu waxa kaloo uu ansixiyey in xuskii maalinta aasaaska XDSHSI ee la qaban jiray 20-SANE loo bedelay Yekatit 28-keeda sannad kasta, iyo sidoo kale in xubnihii gudiga dabagalka iyo baadhista oo tiradoodu ahayd 5-xubnood laga dhigay 9-xubnood. Shirweynuhu kedib markii uu maalintaas la xusi jiray aasaaska XDSHSI ee SANE-20 si ballaadhan uga dooday uguna qancay inay ahayd maalin lagu asteeyey aragtidii soomaali-weyn, cadaymo muujinayana ka helay arrintaas, kuna qancay in maalintii saxda ahayd ee xisbiga la aasaasay ahayd Yekatit 28/1995-kii, ayuu maalinta xuska u ansixiyey in la qabto sannad kasta Yekaatiit 28-keeda.\n2. Barnaamujka Ballaadhan ee dib u dejinta isku-dhafan ee agagaarka dooxooyinka deegaanka\n2.1. Dhinaca Barnaamujka Horumarinta Isku-dhafan ee Dooxooyinka iyo Dib u dejinta Bulshada\n Dhinaca hawlaha xidhiidhka dadweynaha ee laga qabtay ku soo ururinta goobaha cayiman\n Sannadka 2005-ka iyada oo laga duulayo qorshaha loo dejiyey dib u dejinta bulshada reer guuraaga ah iyo horumarinta dooxooyinka, lana diyaariyey dukumenti lagu aloosayo dhaqdhaqaaq shacab, kedibna markii ay si ballaadhan uga doodeen xubnaha iyo hoggaaminta heerarka kala duwan, ayaa la qabtay shaqo lagu aaminsiinayo shacabka, sidaasna lagu dhaqangeliyey.\n Dhinaca wacyigelinta dukumentiga abaabulka shacabkana iyada oo hoggaaminta heerarka kala duwan ee ka qayb qaadatay dhan yihiin 61,000, ayaa sidoo kale, heer qabalee iyo degmana ay ka qayb galeen qaybaha bulshada ee oday-dhaqameedyada, dhalinyarada iyo haweenka, waxaa kaloo ka qayb qaatay dhamaan xubnaha xisbiga ee heerarka kala duwan, guud ahaana wadarta tirade bulshada ka qayb gashay fagaarayaasha wacyigelinta dukumentiga abaabulkuna waxay dhan tahay 388,257 oo qof.\nDhinaca kalana, iyada oo qorshihii rubucii 3aad ee sannadka hoggaaminta sare ee deegaanku si loo xoojiyo shaqada abaabulka shacabka si habsami ah uga doodsiisay hoggaaminta heer gobol ilaa mida heer qabalee, waajibaadyo cadcadna ku hawl-gelisay, ayay hoggaamintaasina qabalee kasta iyaga oo shacabkooda xoolo-dhaqatada ah ka doodsiinaya horumarka, si buuxdana u aaminsiiyey, ayay suurto geliyeen inay bulshadu ka qayb qaadato hawlaha horumarinta dooxooyinka.\n Guud ahaan, sannad-miisaaniyadeedkan hawlaha horumarinta dooxooyinka waxaa ka qayb galay shacab dhan 423,426. Qodobada fikirka ee ugu waaweynaa figradaha laga soo jeediyey fagaarayaasha dooda dukumentiga abaabulka ayaa waxay ahaayeen kuwo lagu tilmaamayay in sannadkii 2003/2004 xoolo-dhaqatadii goobaha dib u dejinta isugu soo ururtay, marka la eego faa’iidooyinka ay halkaas ka heleen hadii ay dawladu taas sii joogtayso siina taakulayso inay hubaal tahay in isbedel ballaadhan ka iman doono dhinaca nolosha shacabka reer guuraaga ah, waxayna ku dardaarmeen in la sii joogteeyo dadaalkaas midho dhalka ah.\nwaxa kaloo intaas dheer, in dhibaatooyinka ka jira dhinaca isku-dubaridka, gaadhsiinta gashiyada kala go’a, xirfadlayaasha oo yar intaba in iyadana mustaqbalka isbedelka loo baahan yahay laga sameeyo. Wakhtigii fagaarayaasha dooda, hoggaaminta heerarka kala duwan iyo shacabkuba waxay gaba-gabo midaysan ka wada qaateen in barnaamujkan horumarineed ee faa’iidada leh la sii joogteeyo. Guud ahaana, waxa uu fagaarahaasi ahaa mid abuuray abaabulkii shacab ee loo baahnaa.\n Hawlaha laga qabtay dhinaca dejinta goobaha loo habeeyey bulshada ee 2005\n• Iyada oo sannadkan 2005 la qorsheeyey 43,664 ayaa markii la qiimeeyey lix-biloodlihii qorshaha dib habayntii lagu sameeyey qorshaha la qorsheeyey inay rabitaankooda ku soo dagaan goobahaas madax-qoyseedyo dhan 33,984, hase ahaatee, 11-kii bilood e la soo dhaafay oo ay rabitaankooda soo degida isku diiwaangeliyeen 29,214 Madax-qoys ayaa waxaa goobaha dib u dejinta soo degay 24,214 madax-qoys, taas oo u dhiganta፡(71.5%).\n• Dhinaca dhismaha guryaha hoyga maguurtada ahna waxaa dhismahooda la dhamaystiray 17,709 Guri.\n• Iyada oo Madax-qoyseedyada Sannadkan 2005 ku soo ururay goobaha dib u dejintu dhul-beereedka ay u baahan yihiini dhan yahay 33,984 oo hactor, ayaa dhulkaas inta lagu horumarin karo roobka iyo inta waraabka ah ee gaarka loo soocay, la cabiray loona qaybiyey bulshadu dhan yahay 12,197.5 hactor. Guud ahaan, sannadkan 2005, dhulka horumarinta dooxooyinka dhulka laga diyaariyey oo isugu jira inta lagu horumarin karo roobka oo dhan 17941 hactor iyo inta horumarinta masnada ah oo dhan 56062, wadartooduna tahay 74,003 hactor oo la habeeyey lana jilciyey, isla markaasna lagu beeray dalagyo kala duwan, ayaa guud ahaan lagu guuleystay inuu ka soo go’o waxsoosaar kala duwan oo lagu qiyaasay 1,333,989 Kiintaal. Intaas waxaa dheer, in sannadkan goobaha kale ee kuwaas ka baxsan ee deegaanka iyagana guud ahaan laga soo saaray waxsoosaar kala duwan oo lagu qiyaasay 4.6 Million oo Kiintaal.\n Dhinaca dhismaha xarumaha adeegyada bulsho  Dhinaca waaxda caafimaadka oo sannadkii 2003/04 xarumihii la dhisay ee la hawl-geliyey ay ka mid ahaayeen 177 rug caafimaad (HHP) iyo 20 Xarun caafimaad (HC) oo intuba shaqeeya, ayaa sannadkan 2005-na la qorsheeyey in la dhiso 20 rug caafimaad (HHP) kuwaas oo 8 HC oo ka mid ah la dhamaystiray dhismahooda, intoodii kalana gacanta lagu hayo shaqadooda.\nDhinaca tababarida iyo meelaynta xirfadlayaasha caafimaadkana ilaa iyo hada waxaa la meeleeyey oo adeegii loo baahnaa bixiya 219 xirfadle, sidoo kalana, waxaa ka qaybgalka dadweynaha lagu dhisay musqulo dhan 6,581. Barnaamujka 16-xidhmo ee fidinta caafimaadka ayaa lagu tababaray 8800 oo madax-qoys oo si buuxda uga qalin jebiyey.\nSidoo kale, si loo fududeeyo dhibaatada xirfadlayaasha caafimaad ee yaraa sannadkan ayaa waxaa la tababaray oo soo qalin jebiyey 139 xirfadlayaasha fidinta caafimaadka ah.\n Dhinaca waxbarashadana, iyada oo sannadkan 2005 ay qorshaysnayd in la dhiso 15 dugsiyada hoose ee caadiga ah ayaa waxa la dhamaystiray 3-ka mid ah, intii kalana waxaa gacanta lagu hayaa shaqadooda. Guud ahaan, dugsiyada soo jireenka ahaa ee ka jiray goobaha dib u dejinta oo tiradoodu ahayd 323 dugsi ayaa waxaa loo meeleeyey 1396 Macalin oo iyagu bixiya adeegyadii looga baahnaa. Dhinaca ardayda dugsiyada ku jirta sannad-dugsiyeedkan ee wax ku barata dugsiyada goobaha dib u dejintuna waxay dhan yihiin Lab 70,935 iyo Dhedig 46,705 Wadartooduna tahay 117,640 oo arday oo toos u qaadata waxbarashadooda.\nDhinaca gashiyada waxbarasha-dana waxaa la gaadhsiiyey oo loo qaybiyey buugaag, kuraasta ardayda, desks, iyo qalabyo kala duwan oo taakulaynaya waxbarashada.\n Iyada oo sannadkan 2005 dhinaca biyaha cabitaankana la qorsheeyey in goobaha dib u dejinta laga dhiso 54 berkedood, lana dhamaystiray dhamaan 54-kaas berkadood, ayaa dhinaca kalana la qoday lana dhamaystiray 25 ceel-gacmeedyo ah. iyada oo guud ahaan xarumihii biyaha ee Sannadkii 2003/04 la dhisay ahaayeen 283, ayay dhamaan xarumahaasi bixiyaan adeegii looga baahnaa.\n Dhinaca Beerahana, iyada oo xarumaha adeega bixiya ee ka jira goobahaasi dhan yihiin 57 xarumaha tababarka xoolo-dhaqatada ah iyo 15- xarumood oo cusub oo in la dhiso la qorsheeyey sannadkan, ayaa xarumahan cusub dhismahooda gacanta lagu hayaa. Goobaha caafimaadka xoolaha ee hada kahor la dhisay adeegana bixinayay ayaa waxay dhan yihiin 113-AHP, sannadkana waxaa qorshaysnaa in la dhiso 14 cusub, ayaa la dhamaystiray marka laga reebo mid hada gacanta lagu hayo dhismaheeda.\nWaxa loo meeleeyey 269 xirfadlayaasha beeraha ah iyo 115 xirfadlayaasha caafimaadka xoolaha ah, kuwaas oo la hawlgeliyey adeegii looga baahnaana bixiya, guud ahaana, waxaa dhinaca adeegyadan beeraha iyo xoolaha ka faa’iideystay bulsho ka badan 220,250. Dhinaca suntan cayayaanka iyo daawada beerahana, waxaa la soo iibiyey suntan cayayaanka iyo daawooyinka kala duwan ee beeraha iyo xoolaha loona qaybiyey bulshada ka faa’iideysanaysa.\n2.2. Hawlaha Caadiga ah ee laga fuliyey Deegaanka Waaxda Horumarinta Xoolaha iyo Beeraha\n Dhibaatooyinka dhinaca daaqa iyo biyaha ee ahaa dhibaatada ugu weyn ee haysatay bulshadayada xoolo-dhaqatada iyo dhaqato-beeraleyda ah, ayaa waxaa laga qabtay hawlo aad u ballaadhan oo natiijo la taaban karo leh. Iyada oo la ilaaliyey xaalada caafimaad ee xoolaha deegaanka, isla markaasna dib u habayn lagu sameeyey nidaamka suuq-geynta xoolaha ayaa dadaal ballaadhan laga sameeyey kobcinta dekhliga xoolo-dhaqatadeenna.\n In Heer-daboolka caafimaadka xoolaha ee 2004 ahaa 64% kor loo qaado ilaa 72%፣ o Si looga hortago cudurada isaga gudba xuduudaha ayaa la qorsheeyey in la tallaalo xoolo dhan 8,066,666 neef, waxaase lagu guuleystay in cudurada isaga gudba xuduudaha laga talaalay 6,852,680 (80%); o Sidoo kale, iyada oo la qorsheeyey in adeega daaweynta loo fidiyo xoolo dhan 4,875,000 ayaa waxaa la daaweeyey 4,623,846(91%).\n Dhinaca xoojinta nidaamka suuq-geynta xoolahana, waxaa la sameeyey in la meeleeeyey xog-soo ururiyayaal, in xogta qiimaha xoolaha laga sii daayo reedyowga iyo in ganacsatada la siiyey tababar laguna xidhay bulshada ka faa’iideystayaasha ah.\n Dhinaca ilaalinta khayraadka dabiiciga ahna iyada oo wacyigelin badan loo qabtay bulshada ayaa la qabtay hawlo badan oo laga fuliyey dhinaca illaalinta carrada iyo biyaha.\nDhinaca Waxqabadka Waaxda Horumarinta Khayraadka Biyaha\n• Sannadkan 2005 T.I. oo la qoondeeyey in biyaha cabitaanka ee miyiga laga qaado 52% lana gaadhsiiyo 60%, magaalooyinkana laga qaado 70% lana gaadhsiiyo 75% ayaa ilaa hada heer-daboolka la gaadhsiiyey miyiga 59% magaalooyinkana 72%.\n• Dhinaca Isteraatiijiyada Biyo-qabatinka ayaa waxaa la dhamaystiray dhismaha 720 berkedood oo la qorsheeyey dhismahooda, kuwaas oo bulshada si heer sare ah u siiya adeegii biyaha.\n• Dhinaca qodista ceelasha dhaadheer (Riiga) oo qorshuhu ahaa in la qodo 42 ceel ayaa waxa la dhameeyey 29 kamid ah, waxayna shaqoodi socotaa 13-ka kale.\n• 161 Ceelasha dhaadheer ah oo la qorsheeyey in dib loo hagaajiyo(dayactir) ayaa la dayactiray 173 ceel, taas oo ka badan intii la qorsheeyey.\nDhinaca waxqabadka Caafimaadka.\n Waxaa klagu guuleystay in heer-daboolka caafimaadka deegaanka oo marayay 73% la gaadhsiiyey 80%, sidoo kalana, kedib markii abaabulka bulshada tababar lagu siiyey hoggaaminta heerarka kala duwan, ayaa waxaa la awooday in qabaleeyo tiradoodu dhan tahay 289 qabalee bulshadooda laga sameeyey abaabul shacab oo ku wejahan dhinaca caafimaadka;\n Dhinaca isbedelka is-xilqaanka bulshadana bilihii la soo dhaafay qoysaska nmeedeelka ah ee la qorsheeyey inay bilihii la soo dhaafay qalin jebiyaan oo ahaa 64,749, balse ay ka qalin jebiyeen 38,300 oo qoys ayaa waxay taasi muujinaysaa in qorshahaasi fulay 59%.\n Dhinaca daryeelka hooyada iyo dhallaankana, waxa 11-kii bilood ee la soo dhaafay la qorsheeyey in hooyooyin dhan 73,097 loo fidiyo adeega dhalmada kahor, waxaana la fuliyey 49,735taas oo u dhiganta 68%;\n Dhinaca daryeelka caafimaadka caruurtana, waxaa bilihii la soo dhaafay ee sannadka qorshaysnaa in tallaalka PentaV la siiyo caruurta da’doodu ka hoosayso 1 sanno oo dhan 50508 caruur ah, waxaana qorshahaas la fuliyey 31401(62%);\n Iyada oo guud ahaan la dhamaystiray 88 xarumaha caafimaadka ah ee la qorsheeyey in laga dhiso deegaanka, ayaa sidoo kale 50 xarumaha caafimaadka oo la qorsheeyey in la dhiso uu dhismahoodu dhamaaday 28-ka mid ah, 22-ka xarumood ee kalana gacanta lagu hayo dhismahooda;\n Iyada oo S/Miisaaniyadeedkan qorshuhu ahaa in la dhiso 80 Guryaha hoyga ee shaqaalaha fidinta caafimaadka ah, ayaa waxaa lagu guuleystay in ladhiso 69 ka mid ah, waxaana dhismahoodu meel fiican marayaa 11-ka guri ee ka hadhsan qorshahaas.\nDhanka Waxqabadka waxbarashada.\n Waxa qorshaysnayd in guud ahaan ka qaybgalka waxbarashada dugsiyada hoose ee deegaanka oo sannadkii 2004 maraysay 80% la gaadhsiiyo 87%, waxaana sannadkan 2005 lagu guuleystay in la gaadhsiiyo 85%.\nAradayda isu diiwaangelisay dugsiyada hoose waxay dhan yihiin Lab 661934 iyo Dhedig 426178 Wadartooduna tahay 1088112 oo arday; o Gaar ahaan, iyada oo ay qorshaysnayd in isu-dheelitirka gabdhaha iyo wiilasha la gaadhsiiyo 0.97 ayaa lagu guuleystay in la gaadhsiiyo 0.91.\n Iyada oo guud ahaan deegaanka la qorsheeyey in laga dhiso 25 dugsiyada sare ah oo cusub ( 18 dugsiyada sare ah iyo 7 Preparatory ah) ayaa dhamaan dugsiyadaas la dhamaystiray isla markaasna bilaabeen adeeg bixintooda.\no Taasna iyada qorshuhu ahaa in heer-daboolka laga qaado 28% lana gaadhsiiyo 42% ayaa waxaa lagu guuleystay in la gaadhsiiyey 34%, ardayda ku sugan dugsiyada sare ee waxbarashada qaadatana waxay dhan yihiin 36952 (Lab 25425 iyo Dhedig 11525).\nMaaliyada iyo Horumarinta Dhaqaalaha Xarunta Adeega Deynta iyo Dhigaalka Deegaanka.\n Sannad-miisaaniyadeedkan waxaa lagu guuleystay in guud ahaan 22 xarumaha adeegyada yaryar ee deymaha iyo dhigaalka laamahooda la gaadhsiiyo degmooyinka uusan ka jiran adeega bankiyadu lagana furay xarumahaas.\n Xarumahaas yaryar ee adeega deymahana waxaa ka faa’iideystay 3,200 ka mid ah qaybaha kala duwan ee bulshada deegaanka oo ka helay adeega deynta oo dhan 5,000,000 Birr.\n Xarumahani kasokow sida ay u fudaydiyeen culayskii kajiray dhinaca daahitaanka mushaarooyinka shaqaalaha, waxa kaloo ay kaalin weyn ka qaateen adeega xawaalada oo ay u fidiyaan bulshada, waxayna bulshada u sahleen inay si habsami ah uga qayb qaataan horumarka.\n Maadaama oo lacagta sharciga ah ee Dalkeenna Ethiopia ay meel kastaba gaadhay, waxaa meesha ka baxay lacagtii Soomaaliya ee sharcidarada ahayd ee dhex socotay deegaanka.\nDhinaca Dekhliga Deegaanka.\n Maadaama oo sannadkan wacyigelin iyo abaabul ballaadhan laga sameeyey heer deegaan, heer gobol iyo heer degmaba isla markaasna 9-ka gobol iyo 68-da degmo ee deegaankaba laga fuliyey hawshaas, waxay taasi keentay in dekhliga deegaanku halkii uu sannadkii 2004 ka ahaa 250 Million oo Birr sannadkan 200% 11-kii bilood ee la soo dhaafay la soo xereeyey dekhli dhan 850 Million oo Birr.\nShaqada & Horumarinta Magaalooyinka.\n 9-magaalo oo ka mid ah deegaanka oo laga fulinayay qorshe-hagaha 9Master Plan) ayaa 7-ka mid ah la dhamaystiray 2-kalana hawshoodu socotaa.\n Dhinaca dhismayaasha cusub oo loogu tala galay marti-qaadka Xuska Maalinta Quruumaha, Qowmiyadaha & Shucuubta dalkeenna ee lagu qabanayo deegaankeenna Soomaalida Itoobiya:-\n 230-ka guri ee dhismahoodu ka socdo Xarunta Mac’hadka Maaraynta ee Deegaanka waxay shaqadoodu maraysaa 98%;  Dhismaha garoonka ciyaaraha ee Jigjiga ayaa isaga shaqadiisu maraysaa meel aad u wanaagsan;\n Dhismaha Hoolalka Shirka ee Jigjiga oo iyagu mugoodu qaadi karo 2000, 500 iyo 200 oo qof ayaa iyagaga shaqadoodu maraysaa 20—40%;\n Dhismaha Qaabilaada Martida ee laga wado Garab-case ayaa isaguna maraya 76.83%;\n Dhismaha Xafiiska Arrimaha Bulshada oo G+2 ah ayaa maraya 20%;\n Baloogyada dheeriga ah ee laga dhisayay dugsiga hoyga agoonta ee Jigjiga ayay shaqadoodu maraysaa 90.8%.\n Dhismaha Kulliyadaha Tababarada Farsamo ee Q/Dahar iyo Jarati iyo Kulliyada Tababarka Macalimiinta ee Q/dahar ayay iyagana shaqadoodu maraysaa 20%. Dhismayaasha iyagu soo jireenka ahaa ee la soo waday shaqadood.\na  Dhismihii ballaadhinta kulliyada cilmiga caafimaadka ee Jigjiga oo lagu darayay J-2 Dormatary/69 Qol ah iyo G-1 oo 19-Fasal/350 arday u adeegi kara ayaa gebi ahaanba la dhamaystiray shaqadooda isla markaasna bilaabay adeeg bixinta;\n Dhismihii ballaadhinta Kulliyada tababarka Macalimiinta ee C/majiid Xuseen, oo lagu darayay G-1 oo maamulka loo dhisayay 12 Qol, G-4 Dormatary-750 arday qaada iyo G-4 qolalka waxbarashada 28 Fasal/750 arday qaadi kara ayaa dhamaantoodba la dhamaystiray isla markaasna bilaabeen adeeg-bixinta; waxa kaloo intaas dheer dhismaha Labrary u adeegi kara 700 oo arday iyo Hoolka Cuntada ayay iyagana shaqadoodu maraysaa 98%;\n Dhismaha Ballaadhinta Xabsiga Jigjiga, dhismaha Xafiiska degmada Lagahida, Xafiiska Degmada Salaxaad, Dhismaha Xafiiska degmada Dhandhame ayaa dhamaantoodba la dhamaystiray100%;\n Dhismaha Deyrka Xarunta Jigjiga FM ayaa la dhameeyey(64%), Dhismaha Komishinka Booliska ee Goday ayaa isaguna maraya (92.96%)  Dhismaha Guryaha Hoyga wadaaga ah ee 200 oo guri ayaa la dhameeyey 100%.\nShaqada Dhismaha Jidadka Miyiga ee Xafiiska Jidadka DDSI.\n Deegaanka waxaa si ballaadhan uga socda dhismaha jidadka miyiga, waxaana lagu guuleystay in meelo hada kahor la awoodi waayay in laga dhiso wax jid ah oo gabaad u ahaan jiray xoogaga nabad-diidka wakhtigan laga sameeyo jidad isku xidha deegaanka gudihiisa; kuwaasoo ay ka mid yihiin.\n Mashaariicaha Jidadka ee laga Fuliyay Miisaaniyada Qarniga(Millenium Development Goal),iyadoona Xafiiska Jidadku MDG uu ka fuliyay Jidka Dhure-Hadhagaale,Biki-Afdem,God-Cusbo-Baareey,Jigjiga iyo Qabaleega B 14km oo Wado ah,Jidka 30ka magaalada Jigjiga.\n Mashaariicaha Jidadka ee uu Xafiisku ka fuliyay Miisaaniyada Deegaanka ayaa ay ka mid yihiin jidka Gerigo’an-gomar-Qabridahar siina mara Dulqabow iyo Shawli,galaalshe-dh/madow,Marsin-isku dhoonley-gebogebo-Farmadow-Gunagado iyo Bulaale,Dh/buur-Dh/madow,Dh/buur-falfal,Dhismaha Airportiga Dh/buur,Jarati-Gorabaqaqsa-guradhaamoole,Fiiq-Qubi,Xamaro-Fiiq,Geeldoox,Jidka taga Buurta Barta Anteenada Galadiid iyo Shantole-Ceelkari iyo Jidka iskuxidha Araarso-Yoocaale iyo Awaare. waxaana wakhti dhaw si cusub loo aasaasay Shirkada Hawlaha Jidadka Deegaanka Soomaalida.\n Iyada oo guud ahaan wakaalada Jidadka ee deegaanku qorshaysay inay sannadkan 2005 deegaanka ka dhisto jidad gaadhaya 1009km, ayaa waxaa lagu guuleystay in la dhiso Jidad Cusub 1019,waxaa la dayactiray 32km,waxaa upgrading lagu sameeyay jidad dhan 87km isugaynta uu xafiisku fuliyay Sanadkii tegay ayaa noqonaysa 1,138Km taasoo u dhiganta in uu kor u dhaafay Qorshihii.\n Dhinaca kalana, isla sannadkan 2005 waxaa lagu guuleystay in ka qaybgalka dadweynaha lagu baneeyey jidad dhererkoodu dhan yahay 1019. 3. Hawlaha shaqo ee laga qabtay dhinaca Xidhiidhka Dadweynaha iyo Maamulka Suubban iyo Khibradaha waaya’aragnimada xulka ah Dhinaca Xidhiidhka Dadweynaha iyo Maamulka Suubban\n• Dhinaca xidhiidhka dadweynaha:\niyada oo la adeegsanayo tignoolojiyadaha casriga ah iyo qaybaha kala duwan ee warbaahinta iyo tabo kasta oo suurtogal ah ayaa dalka gudihiisa iyo dibadiisaba shaqo ballaadhan laga qabtay dhinaca qurba-joogta ku nool daafaha dunida.\n• Hawlahaas shaqana iyada oo aaladaha warbaahinta ee aan u adeegsanaa yihiin kuwa dadweynaha, ayaa waxaa ka mid ah ESTV, JJ-FM, Barnaamujka Afsoomaaliga ee Radio FANA, Walta Information, Barnaamujka afka Soomaaliga ee Reedyowga iyo Telefishinka Ethiopia, iyo qaybaha kala duwan ee aaladaha isgaadhsiinta casriga ee sida Web site, Facebook, Twiter iyo Paltalk, iwm, kuwaas oo lagu fuliyey hawlaha xidhiidhka dadweynaha oo aad u ballaadhan.\n• Sidoo kale, kulamada iyo fagaarayaashii kala duwanaa ee xidhiidhka ahaa ee hoggaaminta sare ee xisbigu ka kala samaysay Yurub, Bariga Dhexe, Africa, iwm….\nHawlaha Xidhiidhka Dadweynaha ee laga fuliyay dhinaca shacabka gudaha deegaanka:\n• Kedib geeridii lama filaanka ahayd ee Hoggaamiyeheenii Himilada lahaa R/Wasaare Malas Zenawi, ayaa kooxihii N/diidka ahaa ee deegaanka ka dhex dhaqdhaqaaqi jiray ayaa waxay qaybaha warbaahinta ee ay dhegeystaan shacabka deegaanka iyo qurba-joogta u dhalatay deegaanku ka sii daayeen warar aan sal iyo raad toona lahayn oo ay ku sheegayeen inay kala tagayso Itoobiya.\no Hadaba, iyada oo la qorsheeyey in wararkoodaas la buriyo, ayaa la qabtay shirweyne shacab oo ay ka soo qayb galeen Odayaasha, Culumaa’udiinka, Dhalinyarada iyo Haweenka ka kala socday guud ahaan 864-ta qabalee ee ka jira Deegaanka Soomaalida iyo Qurbajoogta u dhalatay deegaanku. Guud ahaan, shirweynahaas oo socday 10-maalmood oo xidhiidh ah kana qayb galeen dad wadartiisu dhan tahay 8600 oo ka-qaybgale ayaa waxaa lagaga wada tashanayay nabadgelyada, Horumarka iyo Maamulka Suubban.\no Iyada oo taas laga duulayo, ayaa xubnaha sare ee hoggaaminta xisbigu ay u dhaadhaceen ilaa heer qabalee, halkaasna ka soo fuliyeen shirweynayaal shacab oo ay ka qayb qaateen ilaa 1.5 Million qof oo ka mid ah shacabka deegaanka.\n• Waxa kaloo la sameeyey in iyada oo hoggaaminta ka jirta heer deegaan, gobnol, degmo, qabalee iyo qabalee-hoosaad oo loo kala dhisay qaab-dhismeedka loo yaqaan Midkii-iyo-shan, si buuxda loo hawlgeliyey. o Tusaale ahaan, Sannadkan 2005 guud ahaan 864 qabalee ka jira deegaanka ayaa 95% loo sameeyey qaab-dhismeedkooda.\nSannadkan oo keliya waxaa la suurto geliyey in 151 qabalee oo aan horay loo dhisin la dhisay; kuwaas oo 36 qabalee oo ka mid ahi ahaayeen kuwii hada kahor looga caagay Nabad-diidka, ayaa dhismahaasla dhisay waxa uu adhaxda ka jebiyey cadawga. • Sannadkan gudihiisa, iyada oo hoggaaminta sare ee xisbiga deegaanka loo diray 7-gobol ayay mudo 1 bil ah hawlo ballaadhan oo dhinaca abaabulka shacabka ah ka soo fuliyeen 183 qabaleeyada miyiga ee deegaanka ah.\n• Dhinaca kalana iyada oo Wargeyska MIDNIMO ee afka Xisbiga oo bishiiba si caadi ah u soo baxa 2-jeer, sannadkan gudihiisa laga soo daabacay 96000 oo xabo iyo 3000 oo xabo oo isugu jira Xeer-hoosaadka iyo awaamiirta xisbiga ayaa loo qaybiyey ilaa heer qabalee; sidoo kalana, waxaa dhinaca Warbaahinta kala duwan laga sii daayay 1780 Barnaamujyada Radioga ah, 1680 Barnaamujyada TV-ga ah, 40 Documentary Films ah iyo 13 Riwaayado kala duwan ah oo intuba la xidhiidheen dhinacyada Nabadgelyada, Horumarka iyo Maamulka suubban.\nHawlaha Xidhiidhka Dadweynaha ee laga qabtay dhinaca Qurba-joogta u dhalatay deegaanka eek u sugan Daafaha dunida\n Guud ahaan, qurba-joogta u dhalatay deegaanka eek u kala nool America, England, Australia, Denmark, Sweden, Holland iyo guud ahaan Yurub, America, Bariga dhexe, Saudi Arabia, Emarates-ka (Dubai, Abu dabia) iyo sidoo kale, Africa (Kenya, S.Africa) ayaa la suurto geliyey inay Xafiiska Golaha Dhexe ee XDSHSI la sameeyeen qaab-dhismeed wadajir ah, kuwaas oo wakhtigan xaadirka ah dhamaantoodba goobaha ay joogaan dhinaca siyaasada iyo horumarkaba garab iyo gaashaan ugu noqday dalkooda Itoobiya iyo deegaankooda.\n Geeridii lama filaanka ahayd ee ku timid Hoggaamiyeheenii Himilada lahaa R/Wasaare, Malas Zenawi meel kasta oo ay dunida kaga nool yihiinba waxay murugadii geeridaas la wadaageen walaalahooda kale ee Itoobiyaanka ah;\n Waxay qaybaha hormoodka ah kaga jiraan dhinaca iibsiga Bonds-ka dhismaha Mashruuca Biyo-xidheenka Qarniga ee Abbay;\n Wadan kasta oo ay joogaanba waxay ku qabtaan xuska xafladaha qaranka iyo deegaankeenna sida, Xuska Maalinta Ginboot 20- ee sannad kassta, Xuska Maalinta aasaaska XDSHSI, iwm..\n Waxay kaalin weyn ka qaateen halganka gudaha iyo dibadaba lagula jiro sidii daba-dhilifka UBBO isku sheega ee deegaanka ka dhex dhaqdhaqaaqayay si buuxda loogaga sifayn lahaa deegaanka;\n Waxa intaas dheer, inay iyaga oo si qoto dheer u fahmay nabadgelyada buuxda iyo xasiloonida laga abuuray deegaanka, si buuxda uga qayb galay, inay guud ahaan deegaanka gudihiisa ka qaateen 95 shatiyada fasaxa maalgelineed ah oo ay ku fulinayaan mashaariic kala duwan, kana shaqaynayaan hawlahooda, tusaale ahaan:-\n Agagaarka magaalada Jigjiga oo in kabadan 5.4 oo Dollar ay kaga dhisayaan Wersheda Hilibka iyo Waxsoosaarka hilibka oo casri ah;\n Mashaariic kala duwan oo ku kacday Raasamaal gaadhaya ilaa 6-Billion oo Birr taas oo ay ka mid yihiin Dhinaca beeraha-13, Dhismayaasha guryaha kala duwan-14, Hawlaha ganacsiga-26, Agro-Indust-2, Wershedaha yaryar-5, Caafimaadka-4 iyo Huteelada-25, guud ahaan 95 Mashruuc, kuwaas oo fursado shaqo u abuuray 7,713 qof.\nDhinaca Ka qaybgalka dadweynaha:\n• Iyada oo dhamaan hawlaha dhinaca horumarka ee laga wado gobolada iyo degmooyinka deegaanka ay shacabku kaga qayb qaateen xoog, aqoon iyo lacag ayuu shacabka deegaanku bilaabay muujinta dareenka lahaansho iyo ka faa’iideysiga horumarkiisa.\nTusaale ahaan, dhismaha 29 guryaha sarabka dhoobada ah ee hoyga macalimiinta, 89 dugsiyada daashashka ah, 5 musqulood, dayactirka iyo ballaadhan 97 dugsiyada ABE-ga iyo kuwa caadiga ahba isugu jira, waxaa kaloo intaas u dheer 75km oo jid ah, 6-xarumaha caafimaadka ah, 31 berkedaha biyaha ah, iyo sidoo kale, dayactirka iyo qalabaynta dugsiyo kala duwan, taas oo guud ahaan sannadkan hawlaha lagu fuliyey ka qaybgalka dadweynaha marka loo bedelo lacag ahaan ay noqonayso in ka badan 38 Million oo Birr.\n• Kedib markii ay ka soo kabteen noloshii kala daadsanayd ee ay sannadaha badan ku soo noolaayeen, isla markaasna isugu soo urureen goobo habaysan, maadaama ay awoodeen inay helaan adeegyada bulsho ee waxbarashada, caafimaadka, iyo adeegyada kale ee la midka ah, si buuxdana ay u fahmeen ka faa’iideysigooda, ayay bilaabeen inay si aan kala go’ lahayn rabitaankooda ugu soo dagaan goobaha dib u dejinta.\n4. Cutubka Gabagabada:-\n• Iyada oo habkii fulinta qorshaha sannadkan 2005 lagu qiimeeyey goob ay u dhan yihiin Hoggaaminta Gobolada, Degmooyinka iyo hoggaaminta sare ee deegaankuba, ayaa waxaa la suurto geliyey in dhibaatooyinka dhinaca aragtida, gashiga iyo waxqabadka ee sannadka lala kulmay gaar loo soocay isla markaasna lagu daray qorshaha SM2006 ee xiga.\n• Marka la eego diyaarinta qorshaha SM2006-na iyada oo laga duulayo qorshaha tilmaamaha ah ee laga helay dhinaca Xafiiska EPRDF, isla markaasna dhibaatooyinka iyo caqabadihii lala kulmay sannadkii 2005 iyo xalkooda lagu daray qorshaha, ayaa lagu hawllan yahay in qaab u dheelitiran xaaladaha dhabta ah ee deegaanka loo diyaariyo qorshaha sannad-miisaaniyadeedka 2006.\n• Dhinaca Jihooyinka ugu waaweyn ee mudnaanta qorshahana waxaa ka mid ah in la kobciyo heer-daboolka biyaha cabitaanka nadiifta ah iyo in la sii wado shaqada horumarinta dooxooyinka, fidinta jidadka miyiga, in la sii xoojiyo lana sii joogteeyo hawlaha shaqo ee waxbarashada, caafimaadka, beeraha, jihooyinkaasna la dhigtay, kedib marka uu dhamaado diyaarinta qorshuhuna iyada oo loo dirayo Xafiiska EPRDF ayaa la suuro gelinayaa sidii fikirka iyo qaabaynta ku haboonba loogu kobcin lahaa. 5. Dhibaatooyinkii lala kulmay iyo Jihooyinka Xalka\n5.1. Dhibaatooyinkii lala kulmay.\n• Marka la eego dhinaca shaqada goobaha la isugu soo ururinayo bulshada oo ay ahayd inay qaab-dhismeedyada heerarka kala duwani shaqadaas ku qabtaan dareen lahaansho inay ka jirto kala goo-goyn;\n• Sannadkan 2005 11-kii bilood ee la soo dhaafay oo aan gashiyadii loo baahnaa dadka sannadkan dib u dejinta loo sameeyey iyo kuwii hore u sii deganaaba la siin lahaa ee sida Abuurka xulka ah, Matooradii biyaha, iwm… oo aan in ku filan la gaadhsiin goobahaas;\n• Mashaariicdii ku jirtay qorshaha yoolka qarniga (MDG) oo aan lagu dhamaystirin xilligii loogu talagalay, ilaa iyo hadana aan bixinin adeegyadii looga baahnaa, tusaale ahaan waxaan u soo qaadan karnaa Cutubka 1aad ee mashruuca weyn ee Daadhi. Miisaaniyadii deegaanka looga qoondeeyey mashruuca MDG bulshada deegaanka loogagama faa’iideyn sidii uu qorshuhu ahaa. Tusaale ahaan, Sannadkii 2004 T.I. waxaa dib uga noqotay miisaaniyad ku dhaw 600 oo Million oo Birr.\nSannadkana waxaa dib u noqonaysa miisaaniyad gaadhaysa 700 oo Million, inkasta oo boordhiga taakulaynta ee federaalku uu dadaal ballaadhan u galay sidii taas loo xallin lahaa isla markaasna loogaga faa’iideyn lahaa deegaanka, dhibaato ka jirta dhinaca Wasaarada Maaliyada & Hor. Dhaqaalaha ee Federaalka awgeed, deegaanka uma aysan suurto gelin inuu ka faa’iideysto miisaaniyadaas loo qoondeeyey.\n5.2. Jihooyinka Xalka ee la qaatay:-\n• Waxa la suurto geliyey in hoggaaminta heerarka kala duwan ee gobol iyo degmo laga dhigo kuwo shaqada ku hoggaamiya dareen lahaansho, taasna lagu xaqiijiyey qiimayntii rubuc-sannadeedka, waxaana la suurto geliyey in hoggaaminta heer deegaan u dhaadhacdo degmooyinka una fidiyaan taakulaynta ku haboon.\n• Su’aalihii la xidhiidhay moteerada biyaha ee wakhtigii la waday shaqada xidhiidhka dadweynaha ee sannadkan 2005 ay soo jeediyeen bulshada degen goobaha dib u dejinta, ayaa waxaa la go’aamiyey in iibkooda lagu fuliyo nidaamka iibka ee dawlada;\n• Maadaama oo la hubo inaysan degmooyinku lahayn awood ay iyagu ku fuliyaan hawlaha iibka mishiinada, waxaa la go’aamiyey in heer deegaan ka gacansiiyo iibka, una soo iibiyo kedibna si toos ah loogu wareejiyo iyaga;\n• Si loo fududeeyo dhibaatada dhinaca shidaalka ee ay soo jeediyaan bulshadu, ayaa waxaa amar lagu bixiyey in degmooyinka ay hoos tagaan goobaha dib u dejinta laga sameeyo kaalmo shidaal oo iyagu shidaalka ay bulshadu u baahan tahay ugu keena qiimaha caadiga ah ee shidaalka, taasna waxaa loo qoondeeyey miisaaniyad lagu fuliyo.


Diyaaradihii hakiyay duulimaadyada oo loo la'yahay meel la dhigo - BBC News Somali\nDiyaaradihii hakiyay duulimaadyada oo loo la'yahay meel la dhigo\nWaxaa toddobaadyadii la soo dhaafay la joojiyay qaar ka mid ah duulimaadyada caalamiga ka dib markii uu dunida ku faafay fayraska corona.\nDalal badan oo caalamka ah ayaa sheegay in kiisas badan laga helay xanuunka corona oo markiisii hore ka dilaacay dalka shiinaha.\nSaameynta xanuunka ayaa keentay in dad badan aysan safrin, wadamo badanna ay joojiyeen duullimaadyadii caalamiga ahaa, taasoo keentay in inta badan shirkadaha diyaaradaha ay joojiyaan duulimaadayada, maadaama ay yaraadeen macaamiisha safreysa iyo dalalka la tagi karo.\nWargeyska The Financial Times ayaa kusoo warramay in diyaarado gaaraya 80 kun ay joojiyeen duulimaadyadii, taas oo ka dhigan in dhammaan diyaaradahaas ay u baahdeen meelo la dhigo, maadaama aysan hawada ku jirin.\nDiyaaradaha joojiyay duullimaadyada waxaa ka mid ah, Emirates, Delta, Qantas, Lufthansa iyo kuwa kale oo badan oo yareeyay safarada sida KQ, British Airway iyo kuwo kale.\nDiyaaradaha ayaa markii hore isku badeli jiray goobaha la dhigo diyaaradaha oo marka mid kuwo hawada ku jiraan, kuwa kale ayaa yaali jiray bakinnada eelaboorada ku dhex yaalla.\nShirkadda Delta Airline ayaa sheegtay inay joojineyso boqolkiiba 70 duulimaadyadii ay sameyn jirtay, waxayna intaa ku dartay in ay fariisinayaan lix boqol oo diyaaradood.\nMadaxa shirkadda Delta, Ed Bastian ayaa sheegay in sidoo kale ay ka fikirayaan in ay hawlgab ka dhigaan diyaaradaha duugga ah.\nSidoo kale shirkadda diyaaradaha ee Qantas ayaa sheegtay in ay si ku meel gaar ah u hakineyso 150 diyaaradood, haddana ay wadaan wadahadalo ku aadan sidii loo heli lahaa meel la dhigo diyaaradahaas.\nMadaxa shirkadda Qantas, Alan Joyce, oo la hadlay warbaahinta Mareykanka, ayaa sheegay in dedaallada kahortagga xanuunka corona ay keentay in ay aad hoos ugu dhacdo tirada dadka safra, taasina ay khasaaro ku keentay shirkadaha duulimaadyada.\nSido kale shirkadda duulimaadyada ee dalka Jarmalka ee Lufthansa ayaa sheegtay in ay hakisay duulimaadyada ay ku tegi jirtay meela badan oo caalamka ah.\nLahaanshaha sawirka Lauren O'Neil\nMareykanka waxaa la soo wariyay in shirkadaha duulimaadayada qaar ay waayeen meel la dhigo diyaaradaha, waxaana ay ku qasbanaadeen in diyaaradaha loo weeciyo xarumo lagu tijaabiyo diyaaradaha cusub, saldhigyada milateri iyo goobo kale.\nSidoo kale qaaradaha Yurub, Mareykanka iyo Aasiya waxaa la sheegay in qiimaha laga qaado goobaha la dhigo diyaaradaha ay sare u kacday, maadaama ay adag tahay in la helo goobo bannaan oo la dhigo diyaaradaha.\nMagaalada Copenhagen ee dalka Denmark waxaa la sheegay in ciriiriga ka jira goobaha la dhigo diyaaradaha ay gaartay heer aan la maleysan karin, waxaana maamulka garoonka diyaaradaha ee magaaladaas uu la yimid qorshe cusub.\nLabo ka mid ah halka ay diyaaradaha ku ordaan ee garoonka diyaaradaha ee Copenhagen ayaa la sheegay in laga dhigay meel la dhigo diyaaradaha, si loo heelo dhul dheeraad ah oo la dhigo diyaardaha joojiyay duulimaadyada.\nDan Meincke oo ka mid ah mas'uuliyiinta garoonka Dan Meincke ayaa warbaahinta CNN ee Mareykanka u sheegay in qorshaha hadda ay dejiyeen ee ah in halkii diyaaradda ay ku ordeysay marka ay caga dhiganeyso la dhigo karo oo keliya lixdan diyaaradood.


Xog: Maxaa hortaagan qorshaha magacaabista safiirada cusub ee Somalia? - Caasimada Online\nHome Warar Xog: Maxaa hortaagan qorshaha magacaabista safiirada cusub ee Somalia?\nMuqdisho (Caasimada Online) – Warar hoose oo aan ka heleyno Wasaarada Arrimaha Dibadda Somalia ayaa sheegaya in dib u dhac uu ku imaaday qorsho lagu doonaayay in lagu magacaabo Safiiro cusub.\nXogaha aan heleyno ayaa tibaaxaaya in dib u dhaca magacaabida ay sabab u tahay muran ka dhashay sad bursiga beelo dhowr ah.\nBeelaha kuraasta yar ka helay dowlada Federaalka ayaa u sabab ah dib u dhaca ku imaaday magacaabida Safiirada oo ilaa iyo hadda saaran miiska.\nSafaaradaha uu muranka badan ka taagan yahay ayaa kala ah Turkiga, Mareykanka, Britain, Kuwait, Sacuudiga, Qadar iyo kuwo kale oo lagu tiriyo inay leeyihiin dhaqaale.\nMarka laga soo tago muranka ka taagan magacaabida Safiirada waxaa sidoo kale jira qorsho taa ka duwan oo ay wado dowlada Somalia kaa oo ah in Kuraasta Safaaradaha lagu qanciyo Xisbiyada ku lugta leh Siyaasada dalka.\nMarka la eego qoondada ugu badan ayaa waxa ay kusoo aadeysaa Damul-Jadiid oo ay DFS u aragto caqabad hortaagan socoshada howlaha dowlada, waxaana kusoo xigaaya Aalla Sheekh oo aan ka yareysan Damul-Jadiidka.\nDowlada Somlia ayaa ku howlan qaboojinta kacdoonka kaga imaanaya dhanka mucaaradka ee dhaqanka ka dhigtay dhaliisha dowlada Federaalka iyo waxqabadkeeda.\nSi rasmi ah looma xaqiijinkaro xiliga ay Wasaarada Arrimaha Dibadda magacaabi doonto Safiirada Cusub ee la wada sugaayo.